434-II-сон 12.12.2002. Ўзбекистон Республикаси Олий Мажлисининг Қонунчилик палатаси тўғрисида\nЎзбекистон Республикаси Олий Мажлисининг Қонунчилик палатаси тўғрисида\n2-модда. Қонунчилик палатаси\n3-модда. Қонунчилик палатаси фаолиятининг ҳуқуқий асослари\n4-модда. Қонунчилик палатасига сайлов\n5-модда. Қонунчилик палатасининг ваколат муддати\n6-модда. Қонунчилик палатаси депутати\n7-модда. Қонунчилик палатаси ҳужжатлари\nII. ҚОНУНЧИЛИК ПАЛАТАСИНИНГ ВАКОЛАТЛАРИ ВА ФАОЛИЯТИНИНГ ТАШКИЛИЙ ШАКЛЛАРИ\n8-модда. Қонунчилик палатаси ва Сенатнинг биргаликдаги ваколатлари\n9-модда. Қонунчилик палатасининг мутлақ ваколатлари\n10-модда. Қонунчилик палатаси мажлиси\n11-модда. Қонунчилик палатаси ва Сенатнинг қўшма мажлислари\n12-модда. Парламент сўрови\nIII. ҚОНУНЧИЛИК ПАЛАТАСИ СПИКЕРИ ВА УНИНГ ЎРИНБОСАРЛАРИ. ҚОНУНЧИЛИК ПАЛАТАСИ КЕНГАШИ, ҚЎМИТАЛАРИ ВА КОМИССИЯЛАРИ\n13-модда. Қонунчилик палатаси Спикери\n14-модда. Қонунчилик палатаси Спикерининг ваколатлари\n15-модда. Қонунчилик палатаси Спикерининг ўринбосарлари\n16-модда. Қонунчилик палатаси Кенгаши\n17-модда. Қонунчилик палатаси қўмиталарини сайлаш\n18-модда. Қонунчилик палатаси қўмиталарининг ваколатлари\n19-модда. Қонунчилик палатаси қўмиталарининг ишини ташкил этиш\n20-модда. Қонунчилик палатаси қўмиталарининг мажлислари\n21-модда. Қонунчилик палатаси қўмиталарининг қарорлари\n22-модда. Қонунчилик палатаси комиссиялари\nIV. ДЕПУТАТЛАР БИРЛАШМАЛАРИ\n23-модда. Депутатлар бирлашмалари тўғрисида\n24-модда. Фракциялар ва депутатлар гуруҳларини тузиш тартиби\n25-модда. Фракция ва депутатлар гуруҳининг ваколатлари\n25 1 -модда. Парламентдаги кўпчилик ва парламентдаги мухолифат. Фракцияларнинг блокка бирлашиши\n26-модда. Фракция ва депутатлар гуруҳининг фаолиятини тугатиш\nФракция ва депутатлар гуруҳининг фаолияти қуйидаги ҳолларда тугатилади:\nV. ҚОНУН ЛОЙИҲАЛАРИНИ КЎРИБ ЧИҚИШ. КЕЛИШУВ ТАРТИБ-ҚОИДАЛАРИ\n27-модда. Қонунчилик ташаббуси\n28-модда. Қонун лойиҳасининг Қонунчилик палатаси қўмитаси томонидан дастлабки тарзда кўриб чиқилиши\n29-модда. Қонуннинг Қонунчилик палатаси томонидан қабул қилиниши\n30-модда. Келишув комиссияси\n31-модда. Келишув комиссиясининг таклифларини кўриб чиқиш\n32-модда. Қонунни имзолаш ва уни эълон қилиш\n33-модда. Ўзбекистон Республикаси Президенти томонидан қайтарилган қонуннинг Қонунчилик палатасида қайта кўриб чиқилиши\n34-модда. Қонунчилик палатасини тарқатиб юбориш\n35-модда. Қонунчилик палатаси Регламенти\n36-модда. Қонунчилик палатаси девони\n37-модда. Қонунчилик палатаси фаолиятини молиялаштириш\n38-модда. Қонунчилик палатасининг матбуот органлари\nҲужжат 17.04.2014 санаси ҳолатига\n2.Давлат ва жамият қурилиши / Қонунчилик ташаббуси. Норма ижодкорлиги фаолияти]\nЎзбекистон Республикасининг КОНСТИТУЦИЯВИЙ қонуни\nМазкур Конституциявий Қонун Ўзбекистон Республикаси Олий Мажлисининг 2002 йил 12 декабрдаги 435-II-сонли «Ўзбекистон Республикаси Олий Мажлисининг Қонунчилик палатаси тўғрисида»ги Ўзбекистон Республикаси Конституциявий Қонунини амалга киритиш ҳақида»ги Қарорига мувофиқ Ўзбекистон Республикаси Олий Мажлисига навбатдаги сайлов ҳамда Қонунчилик палатасини шакллантириш якунлари асосида амалга киритилган.\nУшбу Қонуннинг мақсади Ўзбекистон Республикаси Олий Мажлисининг Қонунчилик палатаси (бундан буён матнда Қонунчилик палатаси деб юритилади) мақомини белгилаш, Қонунчилик палатаси фаолиятини ташкил этишга ва унинг Ўзбекистон Республикаси Олий Мажлисининг Сенати (бундан буён матнда Сенат деб юритилади) ҳамда бошқа давлат органлари билан ўзаро ҳамкорлигига доир муносабатларни тартибга солишдан иборат.\nҚонунчилик палатаси (қуйи палата) бир юз эллик депутатдан иборат. Қонунчилик палатасининг бир юз ўттиз беш депутати ҳудудий бир мандатли сайлов округлари бўйича кўппартиявийлик асосида умумий, тенг ва тўғридан-тўғри сайлов ҳуқуқи асосида яширин овоз бериш йўли билан сайланади.\nҚонунчилик палатасининг ўн беш депутати Ўзбекистон экологик ҳаракатидан сайланади.\n(2-модданинг биринчи ва иккинчи қисмлари Ўзбекистон Республикасининг 2008 йил 25 декабрдаги ЎРҚ-194-сонли Қонуни таҳририда— Ўзбекистон Республикаси қонун ҳужжатлари тўплами, 2008 й., 52-сон, 510-модда)\nҚонунчилик палатасининг иши палата барча депутатларининг профессионал, доимий фаолият кўрсатишига асосланади.\nҚонунчилик палатаси фаолиятининг тартиби Ўзбекистон Республикаси Конституцияси, ушбу Қонун ва бошқа қонунлар билан белгиланади.\nҚонунчилик палатасига сайлов ўтказиш тартиби «Ўзбекистон Республикаси Олий Мажлисига сайлов тўғрисида»ги Ўзбекистон Республикаси Қонуни ва бошқа қонун ҳужжатлари билан белгиланади.\nҚонунчилик палатасининг ваколат муддати — беш йил.\nВаколат муддати тугагач, Қонунчилик палатаси янги чақириқ Қонунчилик палатаси иш бошлагунга қадар ўз фаолиятини давом эттириб туради.\n1.01.00.00.00 Конституциявий тузум / 01.09.00.00 Депутатлар ва Сенат аъзолари / 01.09.02.00 Олий Мажлис Қонунчилик палатаси депутатининг мақоми]\nСайлов куни йигирма беш ёшга тўлган ҳамда камида беш йил Ўзбекистон Республикаси ҳудудида муқим яшаётган Ўзбекистон Республикаси фуқароси Қонунчилик палатасининг депутати бўлиши мумкин.\nАйни бир шахс бир пайтнинг ўзида Қонунчилик палатаси депутати ва Сенат аъзоси бўлиши мумкин эмас.\nҚонунчилик палатаси депутатлари ўз ваколатлари даврида илмий ва педагогик фаолиятдан ташқари ҳақ тўланадиган бошқа турдаги фаолият билан шуғулланишлари мумкин эмас.\nҚонунчилик палатаси депутати дахлсизлик ҳуқуқидан фойдаланади. У Қонунчилик палатасининг розилигисиз жиноий жавобгарликка тортилиши, ушлаб турилиши, қамоққа олиниши ёки суд томонидан бериладиган маъмурий жазога тортилиши мумкин эмас.\nҚонунчилик палатаси депутатига унинг депутатлик фаолияти билан боғлиқ харажатлар белгиланган тартибда қопланади.\nҚаранг: «Ўзбекистон Республикаси Олий Мажлиси Қонунчилик палатаси депутатининг ва Сенати аъзосининг мақоми тўғрисида»ги Ўзбекистон Республикаси Қонунининг 18-моддаси учинчи қисми.\nҚонунчилик палатаси депутатининг ваколатлари қонунда назарда тутилган ҳолларда ва тартибда муддатидан илгари тугатилиши мумкин.\nҚонунчилик палатаси депутатининг мақоми қонун билан белгиланади.\nҚонунчилик палатаси ўзининг ваколатларига киритилган масалалар юзасидан, шунингдек палатанинг ички фаолиятини ташкил этиш масалалари юзасидан қарорлар қабул қилади.\nҚонунчилик палатаси умумсиёсий, ижтимоий-иқтисодий ва бошқа масалалар юзасидан баёнотлар ва мурожаатлар билан чиқиши мумкин, улар палатанинг қарори билан расмийлаштирилади.\nҚонунчилик палатаси қарорлари, ушбу Қонунда назарда тутилган ҳолларни истисно этганда, депутатлар умумий сонининг кўпчилик овози билан қабул қилинади.\nҚонунчилик палатаси ва Сенатнинг биргаликдаги ваколатлари қуйидагилардан иборат:\n2) Ўзбекистон Республикаси конституциявий қонунларини ҳамда қонунларини қабул қилиш, уларга ўзгартиш ва қўшимчалар киритиш;\n5) Ўзбекистон Республикаси Конституциясига биноан Ўзбекистон Республикасининг ҳокимият тармоқлари тизимини ҳамда қонун чиқарувчи, ижро этувчи ва суд ҳокимияти органларининг ваколатларини белгилаш;\n8) солиқлар ва бошқа мажбурий тўловларни жорий қилиш;\n9) Ўзбекистон Республикасининг маъмурий-ҳудудий тузилиши масалаларини қонун йўли билан тартибга солиш, чегараларини ўзгартириш;\n10) туманлар, шаҳарлар, вилоятларни ташкил этиш, тугатиш, уларнинг номини ҳамда чегараларини ўзгартириш;\n11) Ўзбекистон Республикаси Вазирлар Маҳкамасининг тақдимига биноан Ўзбекистон Республикасининг Давлат бюджетини қабул қилиш ҳамда унинг ижросини назорат қилиш;\n13) Ўзбекистон Республикаси Президентининг вазирликлар, давлат қўмиталари ва бошқа давлат бошқарув органларини тузиш ҳамда тугатиш тўғрисидаги фармонларини тасдиқлаш;\n15) Ўзбекистон Республикаси Президентининг тақдимига биноан Ўзбекистон Республикаси Бош вазири номзодини кўриб чиқиш ва тасдиқлаш, шунингдек мамлакат ижтимоий-иқтисодий ривожланишининг долзарб масалалари юзасидан Бош вазирнинг ҳисоботларини эшитиш ва муҳокама қилиш.\nЎзбекистон Республикаси Вазирлар Маҳкамасининг аъзолари Ўзбекистон Республикаси Бош вазирининг тақдимига биноан Ўзбекистон Республикаси Президенти томонидан тасдиқланади;\n(8-модданинг биринчи қисмининг 15-банди биринчи хатбошиси Ўзбекистон Республикасининг 2011 йил 18 апрелдаги ЎРҚ–285-сонли Қонуни таҳририда — ЎР ҚҲТ, 2011 й., 16-сон, 160-модда)\n20) Ўзбекистон Республикасининг халқаро шартномаларини ратификация ва денонсация қилиш тўғрисида қарор қабул қилиш;\n21) парламент назоратини ва Ўзбекистон Республикасининг Конституциясида назарда тутилган бошқа ваколатларни амалга ошириш.\n(8-модданинг биринчи қисми 21-банди Ўзбекистон Республикасининг 2014 йил 16 апрелдаги ЎРҚ-367-сонли Қонуни таҳририда — ЎР ҚҲТ, 2014 й., 16-сон, 177-модда)\nПалаталарнинг биргаликдаги ваколатларига кирадиган масалалар, қоида тариқасида, аввал Қонунчилик палатасида, сўнгра Сенатда кўриб чиқилади.\nҚонунчилик палатасининг мутлақ ваколатлари жумласига:\n1) Қонунчилик палатасининг Спикери ва унинг ўринбосарларини, қўмиталарнинг раислари ва уларнинг ўринбосарларини сайлаш;\n2) Ўзбекистон Республикаси Бош прокурорининг тақдимига биноан Қонунчилик палатаси депутатини дахлсизлик ҳуқуқидан маҳрум этиш тўғрисидаги масалаларни ҳал этиш;\n3) Регламентни ҳамда ўз фаолиятини ташкил этиш ва палатанинг ички тартиб қоидалари билан боғлиқ масалалар юзасидан бошқа қарорларни қабул қилиш;\n4) сиёсий, ижтимоий-иқтисодий ҳаёт соҳасидаги у ёки бу масалалар юзасидан, шунингдек давлат ички ва ташқи сиёсати масалалари юзасидан Қонунчилик палатасининг қарорларини қабул қилиш киради.\nҚонунчилик палатаси фаолиятининг ташкилий шакли унинг Қонунчилик палатаси сессиялари даврида ўтказиладиган мажлисларидир.\nНавбатдаги сессиялар, қоида тариқасида, сентябрнинг биринчи иш кунидан бошлаб келгуси йилнинг июнь ойи охирги иш кунига қадар ўтказилади.\nҚонунчилик палатасининг сайловдан кейинги биринчи мажлиси сайловдан сўнг икки ойдан кечиктирмай Ўзбекистон Республикаси Марказий сайлов комиссияси томонидан чақирилади.\nҚонунчилик палатасининг биринчи мажлисини Ўзбекистон Республикаси Марказий сайлов комиссиясининг Раиси очади ва Қонунчилик палатаси Спикери сайлангунга қадар унда раислик қилади.\nҚонунчилик палатаси ва унинг органлари мажлисларида Ўзбекистон Республикаси Президенти, Сенат Раиси, Бош вазир, Вазирлар Маҳкамасининг аъзолари, Ўзбекистон Республикаси Конституциявий суди, Олий суди, Олий хўжалик суди раислари, Бош прокурор иштирок этишлари мумкин.\nҚонунчилик палатаси мажлисига давлат органлари ва нодавлат нотижорат ташкилотларининг, илмий муассасаларнинг вакиллари, мутахассислар ва олимлар, матбуот органларининг, телевидение, радио ва бошқа оммавий ахборот воситаларининг вакиллари таклиф қилиниши мумкин.\nҚонунчилик палатаси мажлислари очиқ ва ошкора ўтказилади.\nЗарурат бўлганда, Қонунчилик палатаси ёпиқ мажлис ўтказиш тўғрисида қарор қабул қилиши мумкин.\nҚонунчилик палатаси мажлисларини ташкил қилиш ва ўтказиш тартиби Қонунчилик палатаси Регламентида белгиланади.\nҚонунчилик палатаси ва Сенатнинг қўшма мажлислари Ўзбекистон Республикаси Президенти қасамёд қилганда, Ўзбекистон Республикаси Президенти мамлакат ижтимоий-иқтисодий ҳаётининг, ички ва ташқи сиёсатининг энг муҳим масалалари юзасидан нутқ сўзлаганда, чет давлатларнинг раҳбарлари нутқ сўзлаганда ўтказилади. Палаталарнинг келишувига биноан қўшма мажлислар бошқа масалалар юзасидан ҳам ўтказилиши мумкин.\nПалаталарнинг қўшма мажлиси очиқ ва ошкора ўтказилади.\nПалаталарнинг қўшма мажлиси, агар унда тегишинча Қонунчилик палатаси депутатлари ва Сенат аъзолари умумий сонининг камида учдан икки қисми ҳозир бўлса, ваколатли ҳисобланади.\nПалаталарнинг қўшма мажлисларида, агар қўшма мажлисда бошқача қоида белгиланган бўлмаса, Қонунчилик палатаси Спикери ва Сенат Раиси навбатма-навбат раислик қилади.\nПалаталарнинг қўшма мажлисида эшитилган масалалар муҳокамаси натижалари юзасидан палаталарнинг қўшма қарори қабул қилиниши мумкин. Бунда овоз бериш, қоида тариқасида, алоҳида-алоҳида ўтказилади.\nҚонунчилик палатаси ва Қонунчилик палатаси депутати давлат ҳокимияти ва бошқаруви органларининг мансабдор шахсларига уларнинг ваколатларига кирадиган масалалар юзасидан асослантирилган тушунтириш бериш ёки нуқтаи назарини баён қилиш талаби билан парламент сўрови йўллашга ҳақли.\nПарламент сўровига жавобни давлат ҳокимияти ва бошқаруви органларининг мансабдор шахслари Қонунчилик палатаси Регламентида белгиланган муддатларда Қонунчилик палатаси мажлисларида берадилар.\nСайловдан кейинги биринчи мажлисда Қонунчилик палатасининг депутатлари орасидан яширин овоз бериш орқали депутатлар умумий сонининг кўпчилик овози билан Қонунчилик палатасининг ваколат муддатига Қонунчилик палатаси Спикери сайланади. Қонунчилик палатаси Спикерлигига номзод кўрсатиш ва сайлаш тартиби Қонунчилик палатаси Регламентида белгиланади.\nҚонунчилик палатаси Спикери ўз вазифасини бажариш даврида сиёсий партияга аъзоликни тўхтатиб туради ҳамда сиёсий партия фракцияси (бундан буён матнда фракция деб юритилади) ва депутатлар гуруҳи таркибига кириши мумкин эмас.\nҚонунчилик палатаси Спикери Қонунчилик палатаси қўмиталарининг таркибига сайланиши мумкин эмас.\nҚонунчилик палатаси Спикери яширин овоз бериш орқали Қонунчилик палатаси депутатларининг учдан икки қисмидан кўпроғининг овози билан қабул қилинган Қонунчилик палатаси қарорига биноан муддатидан илгари чақириб олиниши мумкин.\nҚонунчилик палатаси Спикери ўз ваколатига кирадиган масалалар юзасидан фармойишлар чиқаради.\nҚонунчилик палатаси Спикери:\n1) Қонунчилик палатаси ва унинг Кенгаши мажлисларини чақиради, уларда раислик қилади;\n3) Қонунчилик палатаси томонидан қабул қилинган қонунларни маъқуллаш учун Сенатга юборади;\n4) Қонунчилик палатаси қўмиталари ва комиссияларининг фаолиятини мувофиқлаштириб боради;\n5) Ўзбекистон Республикаси қонунларининг ва Қонунчилик палатаси ҳужжатларининг ижроси устидан назоратни ташкил этади;\n6) Қонунчилик палатаси Спикерининг ўринбосарлари ўртасида вазифаларни тақсимлайди;\n7) парламентлараро алоқаларни амалга ошириш ишларига ҳамда халқаро парламент ташкилотлари иши билан боғлиқ Қонунчилик палатаси гуруҳларининг фаолиятига раҳбарлик қилади;\n8) Қонунчилик палатаси матбуот органларининг уставларини ва таҳрир ҳайъатлари таркибини ҳамда уларнинг ишлаши учун зарур харажатлар сметаларини тасдиқлайди;\n9) Кенгаш билан келишилган ҳолда Қонунчилик палатаси матбуот органларининг бош муҳаррирларини тайинлайди ва уларни лавозимидан озод қилади;\n10) Қонунчилик палатаси матбуот органларининг фаолиятига раҳбарликни амалга оширади;\n11) Сенат, бошқа давлат органлари, чет давлатлар, халқаро ва бошқа ташкилотлар билан ўзаро муносабатларда Қонунчилик палатаси номидан иш кўради;\n12) Қонунчилик палатаси ва унинг Кенгаши қарорларини имзолайди;\n13) Қонунчилик палатаси девони фаолиятига раҳбарликни амалга оширади, депутатлар ва Қонунчилик палатаси девони ишлаши учун зарур харажатлар сметаларини тасдиқлайди;\n14) Ўзбекистон Республикаси Конституцияси, ушбу Қонун ва Қонунчилик палатаси Регламентида назарда тутилган бошқа ваколатларни амалга оширади.\nҚонунчилик палатаси Спикери ўзининг ваколатига тааллуқли масалаларни Кенгаш муҳокамасига киритишга ҳақли.\nҚонунчилик палатаси Спикерининг ўринбосарлари Қонунчилик палатаси депутатлари орасидан яширин овоз бериш орқали депутатлар умумий сонининг кўпчилик овози билан Қонунчилик палатасининг ваколати муддатига сайланади. Қонунчилик палатаси Спикерининг ўринбосарлигига номзодлар кўрсатиш ва сайлаш тартиби қонунда ҳамда Қонунчилик палатаси Регламентида белгиланади.\nҚонунчилик палатасида тузилган фракция ўз вакили Қонунчилик палатаси Спикерининг ўринбосари лавозимларидан бирини эгаллашида кафолатли ҳуқуққа эга.\n15-модда иккинчи қисмининг Ўзбекистон Республикаси Олий Мажлисининг Қонунчилик палатаси Спикери ўринбосарларига тааллуқли нормаларнинг амал қилиши Ўзбекистон Республикасининг 2007 йил 23 июлдаги ЎРҚ-105-сонли Қонуни билан 2008 йил 1 январгача тўхтатилган.\nҚонунчилик палатаси Спикерининг ўринбосарини сайлаш учун фракция, қоида тариқасида, ўз фракцияси раҳбарининг номзодини киритади.\nҚонунчилик палатаси Спикерининг ўринбосари Қонунчилик палатаси қўмиталаридан бирининг таркибига сайланиши мумкин.\n15-модда тўртинчи қисмининг Ўзбекистон Республикаси Олий Мажлисининг Қонунчилик палатаси Спикери ўринбосарларига тааллуқли нормаларнинг амал қилиши Ўзбекистон Республикасининг 2007 йил 23 июлдаги ЎРҚ-105-сонли Қонуни билан 2008 йил 1 январгача тўхтатилган.\nҚонунчилик палатаси Спикерининг ўринбосарлари Қонунчилик палатаси Спикерининг топшириғига биноан унинг айрим вазифаларини бажаради ва Қонунчилик палатаси Спикери йўқлигида ёки ўз вазифаларини амалга ошириши мумкин бўлмаган ҳолларда унинг вазифасини бажариб туради.\n(15-модда матни Ўзбекистон Республикасининг 2007 йил 11 апрелдаги ЎРҚ–90-сон Қонуни таҳририда — Ўзбекистон Республикаси қонун ҳужжатлари тўплами, 2007 й., 15-сон, 153-модда)\n1.01.00.00.00 Конституциявий тузум / 01.08.00.00 Ўзбекистон Республикаси Олий Мажлиси / 01.08.03.00 Олий Мажлис Қонунчилик палатаси (қуйи палата) / 01.08.03.04 Олий Мажлис Қонунчилик палатаси Кенгаши]\nҚонунчилик палатаси фаолиятини самарали ташкил этиш, палата қўмиталари ишини мувофиқлаштириб бориш, қонун лойиҳаларини тайёрлаш ишини режалаштириш масаласини дастлабки тарзда кўриб чиқишни ташкил этиш мақсадида Қонунчилик палатаси Кенгаши тузилади.\nҚонунчилик палатаси Кенгаши палата мажлислари оралиғида заруратга қараб тўпланади.\nҚонунчилик палатаси Кенгашининг таркибига Қонунчилик палатаси Спикери, унинг ўринбосарлари, фракциялар ва депутатлар гуруҳларининг раҳбарлари, Қонунчилик палатаси қўмиталарининг раислари киради.\nҚонунчилик палатаси Кенгаши ўз ваколатига кирадиган масалалар юзасидан аъзолари умумий сонининг кўпчилик овози билан қарорлар қабул қилади.\nҚонун лойиҳаларини тайёрлаш ишини олиб бориш, Қонунчилик палатаси муҳокамасига киритиладиган масалаларни дастлабки тарзда кўриб чиқиш ва тайёрлаш, Ўзбекистон Республикаси қонунлари ҳамда палата томонидан қабул қилинадиган қарорларнинг ижросини назорат қилиш учун Қонунчилик палатасининг ваколатлари муддатига Қонунчилик палатаси депутатлари орасидан раис, унинг ўринбосари ва аъзолардан иборат таркибда қўмиталар сайланади.\nҚўмита раиси, унинг ўринбосари ва қўмита аъзолари лавозимлари депутатларнинг қайси партия ёки гуруҳга мансублигини ҳамда сайловда сайловчиларнинг қанча овозини олганлигини инобатга олган ҳолда яхлит (умумий) қарор билан белгиланади.\nҚонунчилик палатаси қўмиталарининг барча аъзолари тенг ҳуқуқлардан фойдаланадилар.\nҚўмита таркибига сайланмаган депутат унинг ишида маслаҳат овози ҳуқуқи билан иштирок этишга ҳақли.\nҚонунчилик палатаси қўмиталари Қонунчилик палатаси олдида масъул ва унга ҳисобдордир.\nҚонунчилик палатаси қўмиталари:\n1) ўз ташаббуси билан ёки Қонунчилик палатасининг топшириғига биноан Ўзбекистон Республикаси қонунларининг ҳамда ўзининг ваколатларига кирадиган масалалар юзасидан Қонунчилик палатаси бошқа қарорларининг лойиҳаларини ишлаб чиқади;\n2) қонун лойиҳаларининг дастлабки тарзда кўриб чиқилишини ва уларни Қонунчилик палатасида кўриб чиқишга тайёрлашни амалга оширади;\n3) қонунларнинг лойиҳалари юзасидан хулосалар беради, қонун лойиҳасини Қонунчилик палатасининг мажлиси кун тартибига киритиш, унинг устида ишлашни давом эттириш ёки асослантирилган ҳолда уни рад этиш тўғрисида Кенгашга таклифлар киритади;\n4) Ўзбекистон Республикасининг Давлат бюджети лойиҳаси юзасидан хулосалар ва таклифлар беради;\n5) Қонунчилик палатасининг топшириғига ёки палата Кенгашининг тавсиясига биноан муайян қонун лойиҳаси ёки палата ваколатларига кирадиган бошқа масала юзасидан масъул бўлади;\n6) киритилган қонун лойиҳаларини кўриб чиқиш бўйича ишчи гуруҳлари тузади, уларнинг таркибига давлат органлари ва нодавлат нотижорат ташкилотларининг, илмий муассасаларнинг вакилларини, мутахассислар ва олимларни, хўжалик юритувчи субъектларнинг раҳбарларини жалб этади;\n7) қонунчилик ташаббуси ҳуқуқи субъектлари вакилларининг улар томонидан киритилган қонун лойиҳасига тааллуқли масалалар юзасидан фикрларини эшитади;\n8) киритилган Ўзбекистон Республикаси қонунлари, шунингдек Қонунчилик палатаси томонидан қабул қилинаётган қарорлар матнига ўзгартиш ёки қўшимчалар киритиш юзасидан таклифлар тайёрлайди;\n9) давлат органлари ва бошқа ташкилотлардан, мансабдор шахслардан ҳужжатларни, эксперт хулосалари, статистика маълумотлари ва бошқа маълумотларни талаб қилиб олади;\n10) давлат ҳокимияти ва бошқаруви органлари раҳбарларининг Ўзбекистон Республикаси қонунлари, бошқа қонун ҳужжатлари ҳамда қўмиталарнинг қарорлари улар томонидан қандай бажарилаётгани ҳақидаги ахборотларини эшитади.\nҚонунчилик палатаси қўмиталари ишни ўз режаларига, шунингдек Қонунчилик палатаси, унинг Спикери ва Кенгаши топшириқлари ҳамда тавсияларига мувофиқ ташкил этади.\nҚонунчилик палатаси қўмиталарининг фаолияти тартиби Қонунчилик палатаси Регламентида белгиланади.\nҚонунчилик палатаси қўмиталарининг мажлислари палата мажлислари оралиғида заруратга қараб ўтказилади.\nҚонунчилик палатаси қўмиталарининг мажлислари, агар уларда қўмита аъзоларининг камида ярми ҳозир бўлса, ваколатли ҳисобланади.\nҚонунчилик палатаси қўмиталарининг мажлислари очиқ ўтказилади. Зарурат бўлганида Қонунчилик палатаси қўмиталари ёпиқ мажлис ўтказиш тўғрисида қарор қабул қилиши мумкин.\nҚўмиталарнинг мажлисларига давлат органлари ва нодавлат нотижорат ташкилотларининг, илмий муассасаларнинг вакиллари, мутахассислар ва олимлар, матбуот органларининг, телевидение, радио ҳамда бошқа оммавий ахборот воситаларининг вакиллари таклиф қилиниши мумкин.\nҚонунчилик палатаси қўмиталари кўриб чиқилаётган масалалар юзасидан қўмита жами аъзоларининг кўпчилик овози билан қарорлар қабул қилади.\nҚонунчилик палатаси қўмиталарининг давлат органларига юборилаётган қарорлари улар томонидан кўриб чиқилиши шарт, натижалари ёки кўрилган чоралар тўғрисида, агар қарорда бошқача қоида белгиланган бўлмаса, узоғи билан бир ойдан кечиктирмай хабар қилиниши керак.\nҚонунчилик палатаси муайян вазифаларни бажариш учун комиссиялар тузиши мумкин.\nКомиссиялар Қонунчилик палатаси мажлисида Қонунчилик палатаси депутатлари орасидан тузилади. Айни пайтда комиссияни тузишдан кўзланган мақсад ва унинг ваколатлари белгиланади.\nКомиссиялар ўз фаолиятини зиммасига юклатилган вазифалар бажарилганидан кейин ёки Қонунчилик палатасининг қарорига биноан муддатидан илгари тугатади.\nКомиссияларни ташкил этиш ва уларнинг фаолияти тартиби Қонунчилик палатаси Регламентида белгиланади.\n1.01.00.00.00 Конституциявий тузум / 01.08.00.00 Ўзбекистон Республикаси Олий Мажлиси / 01.08.03.00 Олий Мажлис Қонунчилик палатаси (қуйи палата) / 01.08.03.06 Фракциялар]\nҚонунчилик палатаси депутатлари сиёсий, профессионал ва бошқа асосда фракциялар ва депутатлар гуруҳлари шаклида депутатлар бирлашмаларини тузиши мумкин.\nФракция сиёсий партиядан кўрсатиладиган депутатлар томонидан партия манфаатларини Қонунчилик палатасида ифодалаш мақсадида тузиладиган ва белгиланган тартибда рўйхатдан ўтказилган депутатлар бирлашмасидир.\nЎзбекистон экологик ҳаракатидан Қонунчилик палатаси таркибига сайланган депутатлар депутатлар гуруҳларини тузишга ҳақли.\n(23-модданинг учинчи қисми Ўзбекистон Республикасининг 2008 йил 25 декабрдаги ЎРҚ-194-сонли Қонуни таҳририда— Ўзбекистон Республикаси қонун ҳужжатлари тўплами, 2008 й., 52-сон, 510-модда)\nҚонунчилик палатаси депутатининг фракцияга ёки депутатлар гуруҳига кириши тўғрисидаги қарор уларнинг мажлисларида қабул қилинади.\nҚонунчилик палатасининг депутати фақат бир фракция ёки депутатлар гуруҳининг аъзоси бўлиши мумкин.\nСиёсий партиядан кўрсатилган ва Қонунчилик палатасига сайланган депутат фақат шу партия фракциясининг аъзоси бўлиши мумкин .\n(23-модданинг олтинчи қисми Ўзбекистон Республикасининг 2007 йил 11 апрелдаги ЎРҚ–90-сон Қонуни таҳририда — Ўзбекистон Республикаси қонун ҳужжатлари тўплами, 2007 й., 15-сон, 153-модда)\nДепутатлар бирлашмаларининг ташкил этилиши ва фаолияти тартиби Қонунчилик палатаси Регламентида белгиланади.\nҚонунчилик палатасининг камида тўққиз нафар депутати фракция ёки депутатлар гуруҳини тузиш ҳуқуқига эга.\nФракциялар ва депутатлар гуруҳлари рўйхатдан ўтиши керак. Қонунчилик палатасининг мажлисида фракция ва депутатлар гуруҳининг раҳбари ёки бошқа вакили тегишинча фракция ёки депутатлар гуруҳи тузилгани ҳақида палатага ахборот беради, бу Қонунчилик палатаси мажлисининг баённомасида қайд этилади.\nҚонунчилик палатаси фракция ва депутатлар гуруҳи тузилгани тўғрисида қарор қабул қилади.\nФракция ва депутатлар гуруҳи:\n1) Қонунчилик палатаси мажлисининг кун тартиби, муҳокама қилинаётган масалаларни кўриб чиқиш тартиби ва моҳияти юзасидан таклифлар ҳамда фикр-мулоҳазалар киритади;\n2) Қонунчилик палатаси мажлисида муҳокама қилинаётган ҳар бир масала юзасидан музокараларда фракция, депутатлар гуруҳи вакилига кафолатланган тарзда сўз берилиши ҳуқуқидан фойдаланади;\n3) келишув комиссияси ва бошқа комиссиялар тузиш тўғрисида масала қўяди;\n4) Қонунчилик палатаси мажлисида давлат ҳокимияти ва бошқаруви органларининг мансабдор шахсларига уларнинг тасарруфига кирадиган масалалар юзасидан асослантирилган тушунтириш бериш ёки нуқтаи назарини баён қилиш талаби билан мурожаат этади;\n5) Қонунчилик палатаси мажлисида муҳокама қилинаётган масала юзасидан фракциянинг, депутатлар гуруҳининг фикрини Қонунчилик палатаси депутатлари ўртасида тарқатади;\n6) палатанинг Кенгаши, қўмиталари ва комиссиялари ишида иштирок этади;\n7) Қонунчилик палатасида муҳокама қилинаётган қонун лойиҳалари ва бошқа қарорларнинг лойиҳалари юзасидан ўз таклифларини киритади;\n8) ҳукумат аъзоларини уларнинг фаолияти масалалари юзасидан эшитиш тўғрисида масала қўяди;\n9) фракциянинг, депутатлар гуруҳининг фаолияти учун зарур материаллар ва ҳужжатларни давлат органлари ҳамда уларнинг мансабдор шахсларидан талаб қилиб олади;\n10) қонун ҳужжатларига мувофиқ бошқа ваколатларни амалга оширади.\n251-модда. Парламентдаги кўпчилик ва парламентдаги мухолифат. Фракцияларнинг блокка бирлашиши\nҚонунчилик палатасида кўпчилик ўринни эгаллаган фракция парламентдаги кўпчиликни ташкил этади.\nЎз дастурий мақсадли вазифаларининг яқинлигидан ёки мослигидан келиб чиққан ҳолда блок тузадиган бир нечта фракциялар ва Ўзбекистон экологик ҳаракатидан сайланган депутатлар ҳам парламентдаги кўпчиликни ташкил этиши мумкин.\nЯнгитдан шакллантирилган ҳукуматнинг тутган йўли ва дастурига ёки унинг айрим йўналишларига қўшилмайдиган фракциялар, шунингдек Ўзбекистон экологик ҳаракатидан сайланган депутатлар ўзларини мухолифат деб эълон қилиши мумкин.\n(251-модданинг иккинчи ва учинчи қисмлари Ўзбекистон Республикасининг 2008 йил 25 декабрдаги ЎРҚ-194-сонли Қонуни таҳририда— Ўзбекистон Республикаси қонун ҳужжатлари тўплами, 2008 й., 52-сон, 510-модда)\nФракцияларнинг блокка бирлашиши қонунда назарда тутилган ҳуқуқларни амалга оширишда уларнинг мустақиллигини чеклаб қўймайди.\nЎзини парламентдаги мухолифат деб эълон қилган фракция қонунда фракциялар учун назарда тутилган ваколатлар билан бир қаторда қуйидаги ҳуқуқларга эга:\nҚонунчилик палатаси масъул қўмитасининг тегишли масала бўйича маърузаси билан бир вақтда қонун лойиҳасининг муқобил таҳририни киритиш;\nмуҳокама этилаётган масалалар юзасидан ўзининг алоҳида фикрини Қонунчилик палатасининг ялпи мажлиси баённомасига киритиш;\nСенат томонидан рад этилган қонун бўйича келишув комиссиясида ўз вакилларининг кафолатли иштирок этиши.\nПарламентдаги мухолифатнинг қонун билан кафолатланган ҳуқуқлари парламентдаги кўпчилик томонидан камситилиши мумкин эмас.\n(251-модда Ўзбекистон Республикасининг 2007 йил 11 апрелдаги ЎРҚ–90-сон Қонуни билан киритилган — Ўзбекистон Республикаси қонун ҳужжатлари тўплами, 2007 й., 15-сон, 153-модда)\n1) фракция ёки депутатлар гуруҳининг ўз ташаббуси билан;\n2) Қонунчилик палатасининг ваколат муддати тугаганда;\n3) фракция ёки депутатлар гуруҳига кирувчи депутатлар сони уларни тузиш учун зарур бўлган миқдор чегарасидан камайиб кетганда.\nУшбу модданинг биринчи қисмида кўрсатилган ҳоллардан ташқари, тегишли сиёсий партиянинг фаолияти тугатилган тақдирда ҳам фракция тарқатиб юборилади.\n1.01.00.00.00 Конституциявий тузум / 01.14.00.00 Давлат органларининг ҳуқуқ ижодкорлиги фаолияти / 01.14.03.00 Норматив-ҳуқуқий ҳужжатлар лойиҳаларини тайёрлаш ва кўриб чиқиш тартиби]\nҚонунчилик палатасида қонунчилик ташаббуси ҳуқуқига Ўзбекистон Республикаси Президенти, ўз давлат ҳокимиятининг олий органи орқали Қорақалпоғистон Республикаси, Қонунчилик палатаси депутатлари, Ўзбекистон Республикаси Вазирлар Маҳкамаси, Ўзбекистон Республикасининг Конституциявий суди, Олий суди, Олий хўжалик суди, Бош прокурори эгадирлар ва бу ҳуқуқ қонунчилик ташаббуси ҳуқуқи субъектлари томонидан қонун лойиҳасини Қонунчилик палатасига киритиш орқали амалга оширилади.\nДавлат даромадларини камайтириш ёки давлат харажатларини кўпайтириш, шунингдек бюджет моддалари бўйича ўзгартиришларни назарда тутувчи қонунларнинг лойиҳалари фақат Ўзбекистон Республикаси Вазирлар Маҳкамасининг ижобий хулосаси бўлган тақдирда киритилиши мумкин.\nҚонун лойиҳаси Қонунчилик палатасига киритилганидан кейин Қонунчилик палатаси Спикери уни дастлабки тарзда кўриб чиқишни амалга оширадиган масъул қўмитани белгилайди.\nҚонун лойиҳасини дастлабки тарзда кўриб чиқишда фракциялар ва депутатлар гуруҳлари иштирок этишга ҳақли.\nҚонун лойиҳасини дастлабки тарзда кўриб чиқиш натижалари асосида масъул қўмита уни Қонунчилик палатаси мажлисининг кун тартибига киритиш ёки қонун лойиҳасини киритган органга (шахсга) қайтариш тўғрисида Қонунчилик палатаси Кенгаши олдига масала қўяди.\nАгар киритилган қонун лойиҳаси «Ўзбекистон Республикаси қонунларини тайёрлаш тўғрисида»ги Ўзбекистон Республикаси Қонуни, «Норматив-ҳуқуқий ҳужжатлар тўғрисида»ги Ўзбекистон Республикаси Қонуни ва Қонунчилик палатаси Регламентига мувофиқ бўлмаса, Қонунчилик палатаси Кенгаши қонун лойиҳасини қонунчилик ташаббуси ҳуқуқи субъектига қайтариш тўғрисида қарор қабул қилиши мумкин.\nҚонунчилик палатаси қонун лойиҳасини, қоида тариқасида, бир неча ўқишда кўриб чиқади.\nҚонун Қонунчилик палатаси томонидан палата депутатлари умумий сонининг кўпчилик овози билан қабул қилинади.\nЎзбекистон Республикаси Конституциясини қабул қилиш, унга ўзгартиш ва қўшимчалар киритиш, конституциявий қонунни қабул қилиш ҳамда унга ўзгартиш ва қўшимчалар киритиш учун Қонунчилик палатаси депутатлари умумий сонининг учдан икки қисмидан иборат кўпчилик овози талаб қилинади.\nОвоз бериш очиқ ёки яширин бўлиши мумкин.\nОвоз беришнинг шакли ва усули тўғрисидаги қарор Қонунчилик палатаси томонидан Қонунчилик палатаси мажлисида ҳозир бўлган депутатларнинг кўпчилик овози билан очиқ овоз бериш орқали қабул қилинади.\nҚонунчилик палатаси томонидан қабул қилинган қонун қабул қилинган кундан эътиборан ўн кундан кечиктирмай Сенатга юборилади.\nСенат қонунни маъқуллаш ёки уни рад этиш тўғрисида қарор қабул қилади.\nСенат томонидан рад этилган қонун Қонунчилик палатасига қайтарилади.\nАгар Қонунчилик палатаси депутатлар умумий сонининг учдан икки қисмидан иборат кўпчилик овози билан қонунни яна маъқулласа, қонун Ўзбекистон Республикаси Олий Мажлиси томонидан қабул қилинган ҳисобланади ҳамда Қонунчилик палатаси томонидан Ўзбекистон Республикаси Президентига имзолаш ва эълон қилиш учун юборилади.\nСенат томонидан рад этилган қонун юзасидан Қонунчилик палатаси ва Сенат юзага келган келишмовчиликларни бартараф этиш учун Қонунчилик палатаси депутатлари ва Сенат аъзолари орасидан тенглик асосида келишув комиссиясини тузиши мумкин.\nКелишув комиссиясининг ҳар бир палатадан кўрсатилган аъзолари ўз таркибидан кўпчилик овоз билан комиссиянинг ҳамраисини сайлайди.\nКелишув комиссияси қонуннинг ягона матнини ишлаб чиқиш мақсадида Сенатнинг ҳар бир эътирозини алоҳида-алоҳида кўриб чиқади. Келишув комиссияси қонуннинг Сенат эътироз билдирмаган айрим моддалари таҳририни ўзгартириш тўғрисида, агар бундай ўзгартиришни Сенатнинг таклифлари асосида ишлаб чиқилган қонун моддаларининг таҳрири тақозо этадиган бўлса, қарор қабул қилишга ҳақли.\nКелишув комиссияси ишининг натижалари юзасидан келишмовчиликларни бартараф этиш бўйича таклифларни ўз ичига олган хулоса қабул қилинади.\nКелишув комиссиясини тузиш тартиби, комиссиянинг таркиби ва иши Регламентда белгиланади.\nБатафсил маълумот учун қаранг: Ўзбекистон Республикаси Олий Мажлиси Қонунчилик палатасининг 2005 йил 8 ноябрдаги 152-I-сонли Ўзбекистон Республикаси Олий Мажлиси Сенатининг 2005 йил 3 декабрдаги 112-I-сонли қарорлари билан тасдиқланган Ўзбекистон Республикаси Олий Мажлиси палаталарининг келишув комиссиясини тузиш ва унинг фаолиятини ташкил этиш Тартиби.\nҚонунчилик палатаси келишув комиссиясининг хулосаси тақдим этилган кундан эътиборан ўн кун ичида унинг таклифларини кўриб чиқиши ва қарор қабул қилиши керак.\nҚонунчилик палатаси келишув комиссиясининг таклифлари юзасидан депутатлар умумий сонининг кўпчилик овози билан қарор қабул қилади.\nКелишув комиссиясининг таклифлари қабул қилинган тақдирда, қонун Қонунчилик палатаси томонидан қайта кўриб чиқилиши керак. Бундай ҳолларда қонун одатдаги тартибда қабул қилинади ва маъқуллаш учун Сенатга юборилади.\nАгар Сенат томонидан рад этилган қонунни қайта кўриб чиқишда Қонунчилик палатаси уни келишув комиссиясининг таҳририда қабул қилмаса ва Сенатнинг қонунни рад этиш тўғрисидаги қарорига рози эмаслигини билдирса, қонун аввалги қабул қилинган таҳририда овозга қўйилади.\nСенат томонидан маъқулланган қонун имзоланиши ва эълон қилиниши учун Ўзбекистон Республикаси Президентига ўн кун ичида юборилади.\nЎзбекистон Республикаси Президенти томонидан қайтарилган қонун Қонунчилик палатасида қайта кўриб чиқилиб, қуйидаги қарорлардан бири қабул қилинади:\n1) қонунни Ўзбекистон Республикаси Президентининг мулоҳазалари ва таклифларини инобатга олган ҳолда қабул қилиш;\n2) қонунни бундан буён кўриб чиқмаслик;\n3) қонунни аввалги қабул қилинган таҳририда маъқуллаш.\nАгар қонун аввалги қабул қилинган таҳририда Қонунчилик палатаси депутатлари умумий сонининг камида учдан икки қисмидан иборат кўпчилик овози билан маъқулланса, Сенатга маъқуллаш учун юборилади.\nҚонунчилик палатаси Ўзбекистон Республикаси Президентининг Ўзбекистон Республикаси Конституциявий суди билан бамаслаҳат қабул қилган қарори асосида қуйидаги ҳолларда тарқатиб юборилиши мумкин:\nҚонунчилик палатаси таркибида унинг нормал фаолиятига таҳдид солувчи ҳал қилиб бўлмайдиган ихтилофлар юз берганда ёки у бир неча марта Ўзбекистон Республикаси Конституциясига зид қарорлар қабул қилган тақдирда;\nҚонунчилик палатаси билан Сенат ўртасида Ўзбекистон Республикаси Олий Мажлисининг нормал фаолиятига таҳдид солувчи ҳал қилиб бўлмайдиган ихтилофлар юз берганда.\nҚонунчилик палатаси тарқатиб юборилган тақдирда янги сайлов уч ой мобайнида ўтказилади.\nҚонунчилик палатаси фавқулодда ҳолат жорий этилган даврда тарқатилиши мумкин эмас.\n1.01.00.00.00 Конституциявий тузум / 01.08.00.00 Ўзбекистон Республикаси Олий Мажлиси / 01.08.03.00 Олий Мажлис Қонунчилик палатаси (қуйи палата) / 01.08.03.02 Олий Мажлис Қонунчилик палатаси Регламенти]\nҚонунчилик палатаси, унинг органлари ва мансабдор шахслари, шунингдек депутатлар бирлашмалари фаолиятининг тартиби Қонунчилик палатаси Регламентида белгиланади.\n1.01.00.00.00 Конституциявий тузум / 01.08.00.00 Ўзбекистон Республикаси Олий Мажлиси / 01.08.03.00 Олий Мажлис Қонунчилик палатаси (қуйи палата) / 01.08.03.07 Олий Мажлис Қонунчилик палатаси Девони]\nҚонунчилик палатаси, унинг органлари ва депутатлар фаолиятининг ташкилий, ахборот, моддий-техника таъминотини Қонунчилик палатаси девони амалга оширади.\nҚонунчилик палатаси девони тузилмаси, штатлари, ходимларининг меҳнат ҳақи миқдори ва моддий-техника таъминоти, шунингдек уларнинг ишлаши учун зарур харажатлар Қонунчилик палатаси Спикери томонидан тасдиқланади.\nҚонунчилик палатаси девони ходимларининг меҳнатга оид муносабатлари Қонунчилик палатасининг ваколат муддатига боғлиқ бўлмайди.\nҚонунчилик палатаси девони юридик шахс ҳисобланади.\nҚонунчилик палатаси девонининг ташкил этилиши ва фаолияти тартиби Қонунчилик палатаси Спикери томонидан тасдиқланадиган Низомда белгиланади.\nҚонунчилик палатаси фаолиятини молиялаштириш Ўзбекистон Республикаси Давлат бюджетининг маблағлари ҳисобидан амалга оширилади.\nҚонунчилик палатаси ўз матбуот органларига эга бўлади.\n2002 йил 12 декабрь,\n(Ўзбекистон Республикаси Олий Мажлисининг Ахборотномаси, 2002 й., 12-сон, 215-модда, 2003 й., 5-сон, 67-модда; Ўзбекистон Республикаси қонун ҳужжатлари тўплами, 2007 й., 15-сон, 153-модда; 2008 й., 52-сон, 510-модда; 2011 й., 16-сон, 160-модда; 2014 й., 16-сон, 177-модда; 2015 й., 52-сон, 645-модда; 2016 й., 39-сон, 457-модда; 2017 й., 37-сон, 978-модда, 10.01.2018 й., 03/18/459/0536-сон; 06.03.2019 й., 03/19/527/2706-сон, 11.05.2019 й., 03/19/536/3114-сон, 28.08.2019 й., 03/19/557/3657-сон, 05.09.2019 й., 03/19/563/3685-сон; 10.08.2020 й., 03/20/631/1153-сон)


15 октябрь, 2018, 11:21 1169\nТеглар:Эктор Купер | Ўзбекистон | Қатар\nЭктор Купернинг Қатарга қарши ўйин олдидан фикрлари\nХабарингиз бор, эртага Ўзбекистон – Қатар ўртоқлик учрашуви бўлиб ўтади. Бугун ушбу беллашув олдидан иккала терма жамоа бош мураббийлари ўртасида матбуот анжумани бўлиб ўтди. Унда дастлаб Ўзбекистон миллий терма жамоаси бош мураббийи Эктор Купер ва футболчи Одилжон Ҳамробек журналистлар саволларига жавоб беришди.\nЭктор Купер: - Эртанги ўйиндан асосий мақсадимиз биринчи КХДРга қарши ўйиндаги тартибли ҳимояни янада такомиллаштириш, янги футболчиларнининг айримларини синаб кўришдир. Кейинги йиғинимиз бир ойдан кейин ташкил этилади. Умид қиламан кейинги йиғинга ҳам футболчилар яхши формада қайтиб келишади.\nОдил Ҳамробеков: - Эртанги ўйин ўртоқлик мақомида бўлса ҳам қизиқарли ўтишига шубҳа йўқ.\nЭктор Купер: - Рақиблар ўйинини таҳлил қилиб боряпмиз. Келаси беллашувларда ўз мутахассиларимизни рақиб ўйинларини ўрганиш учун юборишни ният қилганмиз. Биз биринчи ўринда рақибга қараб мослашишни эмас, балки ўз ўйин услубимизни яратишга ҳаракат қиламиз.\nҲеч бир ўйинчига терма жамоада жой кафолатланмаган. Мен кимнидир термага чақирсам ёки чақирмасам бу ҳақда батафсил маълумот беришни истамайман. Кимнидир йиғинга чақирмасам ўша футболчи қайтиб терма жамоада ўйнамайди дегани эмас.\nОдил Ҳамробеков: - "Миллий" стадионининг майдонини ёмон деб айта олмайман. Бу майдонда кўплаб ўйинлар ўтказилаётгани сабаб идеал ҳолатда эмас. Лекин бу бизнинг яхши ўйнамаслигимиз учун баҳона бўла олмайди.


«Барчаси нолдан бошланади». Левандовскидан катта интервью\n19:00 / 13.10.2017\nМюнхеннинг «Бавария» клуби ҳужумчиси Роберт Левандовски терма жамоалар ўйинлари танаффуси пайтида интервью берди.\n«Бавария» учун мавсум нолдан бошланди»\n– Карло Анчелотти ишига қандай баҳо берасиз?\n– Унинг дастлабки мавсумида яхши ўйин намойиш қилдик. Бизда Чемпионлар лигаси яримфиналига чиқиш имконияти бор эди. Агар жароҳатим туфайли «Реал»га қарши жавоб баҳсини ўтказиб юбормаганимда, ҳаммаси бошқача бўлиши мумкин эди. Ким билади дейсиз, балки турнирда ғолиб чиққан бўлармидик.\n– Юпп Ҳайнкес келганидан сўнг, жамоани нима кутмоқда?\n– «Бавария» учун мавсум нолдан бошланди десак ҳам бўлаверади. Бизга осон бўлмайди, чунки мавсум давомида мураббийнинг ўзгариши ҳеч қачон таъсирсиз ўтмайди.\nБиз олдинга қараб юришимиз ва ўз ишимизни давом эттиришимиз шарт, бошқа иложимиз йўқ. «Боруссия»дан 5 очко ортда боряпмиз. Аммо, олдинда ўйинлар кўп, шу туфайли, ҳамма нарса ўзгариши мумкин.\nЧемпионлар лигасига келадиган бўлсак, «ПСЖ» клубига мағлуб бўлганимиздан сўнг, ўйлаб кўришимиз лозим бўлган нарсалар кўп экани маълум бўлди, хатолар устида ҳам иш олиб боришимиз лозим.\n«Олтин тўп»га овоз бериш жараёни натижаларидан ҳайрон қолдим»\n– Румменигге орзунгиздаги клуб - «Реал» экани ҳақида гапирганди. Бунга муносабатингиз?\n– Карл-Ҳайнц Румменигге нимани назарда тутганини билмайман. Буни ўзидан сўраб кўришингиз керак. Бу ерда қайси нашр Румменигге иқтибосини келтираётганига ҳам қараш керак.\n– Ўтган йили «Олтин тўп»га овоз бериш жараёни якунларини танқид қилган эдингиз. Нега?\n– Бир нарсани тушунмадим, нега 50, 25 ёки 5-ўринни эълон қилишмоқда? Менимча, энг муҳими - дастлабки учта ўрин. Албатта, 16-ўринда эканимни билгач, карахт аҳволга тушганман. Мен «Бавария»да ўйнаяпман, Чемпионлар лигаси финалига чиққанман, бундеслигада кўплаб голларни уряпман, аммо мени 16-ўринга қўйишмоқда. Бундан ҳайратда қолганман.\nАслида нималарга муносиб эканимни билмасам-да, 16-ўрин кулгимни қистамоқда. Гапиришга тилим ожиз.\n«Асосий мақсад - Чемпионлар лигаси финали»\n– «Олтин тўп» ҳамон режаларингиздан ўрин олганми?\n– Йўқ. Бу ғоянинг менга қизиғи йўқ десам ҳам бўлади. Мен учун «Бавария»нинг муваффақияти муҳимроқ. Айниқса, Чемпионлар лигасидаги.\n– Сиз бундеслига миқёсида барча совринларга эга бўлдингиз ва бир марта Чемпионлар лигаси финалида ўйнадингиз. Наҳотки, финалга қайтиш - асосий мақсадингиз бўлса?\n– Ҳа. Германия чемпионатидаги ғалабадан сўнг, бошқа совринлар ҳақида ҳам ўйлаш пайти келди. Ўтган мавсумда юқори савияда ўйнадик, аммо бир неча дақиқа ичида барчасидан айрилдик. Бу нарса кўнгилни хира қилди.\n«Жаҳон чемпионати терма жамоа савиясини кўрсатиб беради»\n– Польша термаси Россияда ўтадиган жаҳон чемпионатига чиқди. Жамоанинг имкониятларига қандай баҳо берасиз?\n– Бу саволга жавоб беришга қийналаман. Ҳозир бизда зўр таркиб бор. Катта салоҳиятга эга бўлган кучли жамоамиз. Аммо Польша терма жамоаси бартараф қилиши лозим бўлган муаммолар етарли. Бироз кутишимизга тўғри келади. Жаҳон чемпионати нималарга қодир эканимизни кўрсатиб беради. Умуман олганда, бу ҳақда гапириш осонмас, чунки бундай турнирда ҳам бир ўйин финалга тенгдир», – деди Левандовски ESPN FC нашрига берган интервьюсида.


Каттақўрғон тумани давлат хирмонига 27 минг тоннадан зиёд ғалла топширди - zarnews.uz\nКаттақўрғон тумани давлат хирмонига 27 минг тоннадан зиёд ғалла топширди\nКаттақўрғон тумани деҳқонлари давлатга ғалла сотиш шартномавий режасини ортиғи билан бажарди. 258 та фермер хўжаликлари тасарруфидаги 8 926 гектар майдонда мўл ҳосил етиштирган ғаллакорлар давлат хирмонига 25 минг 139 тонна ўрнига 27 минг тоннадан зиёд сара дон топширишди. Бу ҳақда вилоят ҳокимлиги ахборот хизмати хабар бермоқда.\nҒалла ҳосилини ўриб олиш уюшқоқлик билан ўтказилмоқда. Тумандаги “Қорадарё соҳили чароғон”, “Беҳрузбек”, “Мангарон унумдор замин”, “Усмон бобо” фермер хўжаликларида давлатга ғалла сотиш режаси 140-150 фоизга уддаланди. “Ёқуб бобо” фермер хўжалиги эса режани салкам 200 фоизга бажарди. Ғалла ўримида иштирок этаётган Абдуҳомид Эргашев, Юнус Файзиев, Дониёр Рашидов каби комбайнчилар ҳар куни 25 гектаргача майдонидаги ғаллани ўришга эришиб, бошқаларга намуна бўлмоқдалар.\nВилоят ҳокимлиги ғалла етиштиришда муносиб ҳиссасини қўшган каттақўрғонлик барча фермер хўжаликлари раҳбар, ходимларига, ғаллакорларимизга ўзининг чуқур миннатдорчилигини билдиради.


Дизайнерлар ҳам ўзбек пахтасини бойкот қилиш кампаниясига қўшилди\n13 май 2021, Тошкент вақти: 06:58\nЎзбекистон пахтасини бойкот қилган Европадаги кийим-кечак савдоси билан шуғулланувчи йирик ширкатлар қаторига кийим-кечак дизайнерлари ҳам қўшилаётгани маълум бўлди.\nҚароргоҳи Буюк Британияда жойлашган “Табиат ва адолат” жамғармаси раҳбари Жулиет Уильямс пахта етиштиришда болалар меҳнатидан фойдаланишни тақиқлаш учун анча вақтдан бери халқаро миқёсда кампания олиб бормоқда. Шу ҳафтада Лондонда ўтказилган либослар ҳафталигида Э.Уильямс ўз кампаниясига Луелла Бартлей, Бетти Жаксон, Катарин Ҳамнетт ва франциялик Кристиан Лакрокс каби таниқли либос рассомлари ва супермоделларни ҳам жалб қилди.\n“Бизни қўллаб-қувватлашни ваъда қилган халқаро миқёсдаги ушбу таниқли тўрт либос рассоми кампаниямизга ўзлари чизган расмлар билан ҳисса қўшди. Супермоделлар эса футболкаларимизни кийиб суратга тушяпти”, – деди Жулиет Уильямс.\nОрганик ва адолатли савдо асосида тайёрланган матолардан тикилган футболкаларни сотиш орқали ушбу ноҳукумат ташкилот Ғарбий Африка ва Марказий Осиё, жумладан, Ўзбекистонда ҳам пахта етиштиришда болалар меҳнатидан фойдаланиш амалиётини тўхтатишга умид қилмоқда.\nБундан аввалроқ кийим-кечак савдоси билан шуғулланувчи “H&M”, “Hennes & Mauritz”, “Marks & Spencer” ва “TESCO” каби йирик ширкатлар болалар меҳнати эвазига Ўзбекистонда етиштирилган пахтадан тайёрланган маҳсулотларга бойкот эълон қилганди.\nЎзбекистонда пахта экспорти билан шуғулланувчи давлат компанияларидан бирининг ўз исмини айтмаган ходими “Озодлик” билан суҳбатда Ўзбекистонда пахта етиштиришда болалар меҳнатидан фойдаланилаётгани ҳақидаги иддаолар рақобатчилар томонидан уюштирилганини таъкидлади.\n“Бизнинг харидорлар буларнинг ҳаммаси галамислар гапи эканини билади. Шунинг учун биз билан доим ишлаб келган ҳамкорларимиз бу ҳақиқатга мос келмаслигини яхши билади. Улар биз билан бизнес алоқаларини узмаган”,- деди у.\n“Ассошиэйтед пресс” ахборот агентлиги маълумотига кўра, қароргоҳи Вашингтонда жойлашган Пахта бўйича халқаро консультатив қўмита раҳбари Терри Таунстед Ўзбекистонда етиштирилган пахтадан тайёрланган маҳсулотларга бойкот эълон қилган ширкатларга нотўғри маълумотлар берилганини айтган.\n“Бундай иддаолар пахта саноатида ишлайдиганлар, Ўзбекистонга борадиган ва у ерда нималар бўлаётганини биладиганлар учун жуда ғалати”, - деган 44 давлат аъзо бўлган қўмита раҳбари Терри Таунстед.\nЖулиет Уильямс эса ўзи олиб бораётган кампания фақат Ўзбекистонга эмас, балки пахта етиштиришда болалар меҳнатидан фойдаланаётган барча давлатга тегишли эканини билдирди.\n“Бу кенг миқёсда олиб борилаётган пахта кампанияси. Биз фақат Ўзбекистонга қараётганимиз йўқ. Биз пахта етиштиришнинг муқобил усулини, яъни барқарор маҳсулот етиштирилиши, этикага мос келадиган, адолатли тарзда, зарарли пестицидлардан фойдаланмай органик пахта етиштиришни тарғиб қилишга ҳаракат қилиб келяпмиз. Пестицидлар ишлатилмаса, атроф-муҳитга етказилаётган зарар камаяди. Айни пайтда органик пахтадан деҳқонлар ҳам кўпроқ даромад кўради. Биз пахта савдоси ҳам адолатли бўлишини хоҳлаймиз. Асосий мақсадимиз шу”, – деди Ж.Уильямс.\nУ 21-асрда пахта етиштиришда болалар меҳнатидан фойдаланилмаслик кераклиги, бунинг учун Ўзбекистон ҳукумати пахтачилик соҳасини либераллаштириши лозимлигини қўшимча қилди.\n“Ўзбекистон ҳукумати пахта етиштиришни бироз либераллаштиришига умид қиламиз. Биз фермерлар ўзлари етиштирган пахтани кимга ва қанча нархда сотишни ўзлари белгилаши учун пахта сотиб олишда жорий қилинган давлат монополияси ўзгартирилишини кўришни хоҳлаймиз. Болалар пахта далаларида ота-оналарига ёрдам бериш ёки бермасликни ўзлари ҳал қилиши керак. Биз пахта етиштиришда оммавий равишда болалар меҳнатидан фойдаланиш давлат томонидан уюштирилиши тўхтатилишини хоҳлаймиз. 21-асрда бундай бўлиши керак эмас”, – деди Жулиет Уильямс.


Футболда инқилоб! 30 дақиқалик таймлар, "аут"дан оёқ билан ва сариқ карточкадан кейин четлатиш! - Zamin.uz\nAслида, янгилик билан катта саҳнага чиққан барча танқидга учрайди. Бу табиий. ФИФAни ҳам тушуниш мумкин. Реформлар ҳозир зарур. Aудиториани катталаштириш, ўйин вақтини қисқартириш орқали томошабоплик ошиши ният қилинган. Хўш, якунда классик футбол ғолиб чиқадими ёки "янгича" футболми? Буни тез орада билиб олишимиз мумкин. Сизнингча, ҳозирги футбол реформларга муҳтожми? Ўз фикрингизни коментларда ёзиб қолдиринг! “Замин” янгиликларини “Telegram”да кузатиб боринг\nЯнгиликлар » Спорт » Футболда инқилоб! 30 дақиқалик таймлар, "аут"дан оёқ билан ва сариқ карточкадан кейин четлатиш!


«Бир куни Голливудда»: леонардо ди каприо ва Брэд Питт «Оскар»га даъвогарлар рўйхатида\nомад келтиришни бошлади. «Just Jared» ёзишича, Рик Далтонни ўйнаган леонардо ди каприо «Энг яхши актёр», Брэд Питт (Клифф Бут) эса «Иккинчи ... «Оскар» мукофотига номзодлар рўйхатига киритилди. Фото: «SONY» леонардо ди каприо — беш марта номзоди кўрсатилганидан сўнг, олтинчисида ...\nлеонардо ди каприо энг ёмон ўйнаган роли қайсилигини айтди\nактёри леонардо ди каприо қайси ролидан хижолат қилишини тан олди, деб ёзмоқда «The New York Post». Унинг сўзларига кўра, ўзи ҳам худди Тоби Магуайр ...\n«Титаник»: афсона ҳақида афсона\nЖеймс Кэмероннинг «Титаник» фильми 19 декабрь куни (1997 йил) катта экранларга чиққан.\n#коронавирус - 48\n#Хитой - 783\n#Ўзбекистон - 1638\n#Германия - 317\n#Россия - 1056\n#АҚШ - 1499\n#Туркия - 506\n#Бош прокуратура - 315\n#Андижон - 267\n#зилзила - 195\n#Австралия - 124\n#хоразм - 142\n#суд - 287


Сунъий юраклар сотувга чиқариладиган бўлди. - 25 Декабря 2020 - BEPUL MP3 KO'CHIRISH, VIDEO KLIP, FOTO SURATLAR, YANGI\nmariowc18, Antoniovts, Antoniolfj, Antonioczc, Antoniowhv, Antoniokfg, Antoniomhl, Antonionph, Antoniowtm, eddievw69, adelineus2, rolandkd18, krovlyaplosk, LibArtiz, kaseybh16, JesseFaida, DeweyThert\nГлавная » 2020 » Декабрь » 25 » Сунъий юраклар сотувга чиқариладиган бўлди.\nСунъий юраклар сотувга чиқариладиган бўлди.\nВа ниҳоят яна бир оламшумул кашфиёт инсоният учун хизмат қила бошлайди. «Блумберг» нашрининг ёзишича, орадан 27 йил ўтиб изланишлар натижаси бўй кўрсатди.\nЯъни 2021 йилдан Франциянинг "Carmat” компанияси томонидан ишлаб чиқилган дунёдаги энг мукаммал ишловчи сунъий юраклар сотувга чиқариладиган бўлди.\nНашрнинг маълум қилишича, мазкур инновацион қурилма юрак трансплатациясига муҳтож беморлар умрини узайтиришга хизмат қилади.\nКатегория: DUNYO YANGILIKLARI / ДУНЁ ЯНГИЛИКЛАРИ | Ko'rganlar:: 48 | Добавил: www.horazm.net | Теги: #ahborot, #news, #Yangiliklar, #newsuz, #habarlar, #xabarlar, #uznews, #новости, #Yangilik | Рейтинг: 0.0/0


Технология 18:59 / 23.05.2019 4687\n2019 йил 23 май куни биржа марказий офисида «ЎзРТХБ» АЖ ва бошқаруви раиси Фарохидин Ибрагимов ва «COSCOM»МЧЖ (Ucelltm) бош директори Владимир Кравченко «Ўзбекистон Республикаси товар-хомашё биржаси» АЖ ахборот тизимида пуллик абонент рақамларини реализация қилиш бўйича шартнома тузиш ҳуқуқини берувчи электрон аукцион ташкил этиш ҳақида келишув имзолашди.\n«COSCOM»МЧЖ (Ucell) – бу пуллик тоифалардаги ўз мобиль рақамларини «ЎзРТХБ» АЖнинг янги электрон савдо тизими орқали реализация қилишни таклиф этган биринчи уяли алоқа операторидир.\n«Ўзбекистон Республикаси товар-хомашё биржаси» АЖ билан шартнома Ўзбекистон Республикаси Вазирлар Маҳкамасининг 2016 йил 2 августдаги «Электрон ярмаркалар, аукцион ва танловлар ташкилотчиларининг-ахборот воситачиларининг фаолиятини ташкил этиш тартиби тўғрисидаги Низомни тасдиқлаш ҳақида»ги Қарорига мувофиқ тузилган ва абонент телефон рақамларини биржанинг онлайн-аукциони орқали реализация қилиш борасида икки компаниянинг ўзаро ҳамкорлигини кўзда тутади.\nЮқоридаги Қарор ва эришилган келишувлар доирасида «Ўзбекистон Республикаси товар-хомашё биржаси» АЖ ахборот тизимида электрон аукцион ўтказишнинг муайян қоидалари ишлаб чиқилди.\nОнлайн-аукционда харидор сифатида юридик шахслар (Б2Б) ҳам, жисмоний шахслар (Б2C) ҳам иштирок этишлари мумкин. Савдонинг янгича механизми, ЎзРТХБнинг бошқа савдо платформалари каби, очиқлик, шаффофлик, соғлом рақобат ва савдонинг барча иштирокчилари учун тенг имконият тамойилларига асосланган.\n«ЎзРТХБ» АЖнинг янги савдо тизими ҳамда вебсайти яқин орада ишга тушиши кутилмоқда.\nUcell – Ўзбекистондаги етакчи уяли алоқа операторларидан бири бўлиб, жисмоний шахсларга ҳам, тадбиркорларга ҳам хизматлар тақдим этишда замонавий технологияларни қўллаб келмоқда. Ucell савдо белгиси 1996 йилда ташкил этилган «COSCOM» МЧЖга қарашлидир.\nUZEX – МДҲ мамлакатлари орасидаги энг йирик товар биржаларидан бири бўлиб, биржа бозорининг товар сегментида ва электрон тижорат соҳасида фаолият кўрсатади. Ўзбекистон Республикаси товар-хомашё биржасига 1994 йили асос солинган.


1440 йил 6 рабиъус сони | 2018 йил 14 декабрь, жума\nUZ RU EN AR\n23:11 / 19 февраль 1611 pdf Ўқиш режими + -\nБугунги кунда ривожланиш, ўсиш, илдамлаш юқори тезликда ортиб бормоқда. “Фан-техника асри” деб ном олган 21 аср ҳақиқатдан улкан ривожланиш асри бўлмоқда. Бу ўзгариш ва ислоҳотлар ҳар бир сохада яққол кўзга кўринмоқда. Албатта, бунинг учун Аллоҳга шукр келтирмоғимиз керак. Ушбу имкониятлар ва ривожланишлардан унумли фойдаланмоқ айни муддао ва мақсадга мувофиқдир.\nДунёнинг у четидаги инсон билан ҳам уяли алоқа воситаси орқали бир-бирини кўриб гаплашишлик имконияти, ер юзида бўлаётган воқеъалардан хабардор қилаётган интернет ёки телевидения сохасидаги фаоллик, шу қадар ривожландики... Бу ривожланишлар оқибатида биз яъни ўзбеклар ва мусулмонларга хос бўлган сифатлар ҳам ўзгариб бормоқда. Ушбу жараён эса хатарли ва ачинарлидир. Бир сўз билан айтганда, “Ижтимоий одоблар”дан узоқлашаётганимиз бизни хавотирга солмоқда. Ижтимоий одоблар ичига инсон зоти эҳтиёжи тушадиган барча соха одоблари киради. Бу борада юртимиздан етишиб чиққан олим устоз Шайх МуҳаммадСодиқ хазратларининг қаламига мансуб “Ижтимоий одоблар” китобини мутолаа қилиб чиқсак, албатта ўзимиз учун энг нодир одоб-ахлоқларни билиб оламиз. Жамоат жойларидаги муомала маданиятини, ахлоқ мезонларининг қандай бўлишини билиб олардик.\nИжтимоий одоблар сафидан ўрин олган телевидениени томоша қилиш одобларига тўхталиб, унинг фойда ва зарарларини бир таҳлил қилиб кўрсак. Зора, ойнаижаҳон орқали эфирга узатилаётган чет малакатлар сериаллари, филмлари, кинолари эфирга узатилишдан олдин моддий манфаатни устун қўйиб эмас, маънавий манфаатни устун қўйиб, бадий раҳбарлар адолат билан иш кўришса ва назоратни кучайтирсалар. Шу ўринда телерадиокомпания раҳбарлари ва масъулларидан қаттиқ илтимос қилиб қоламиз. Чет мамлакатларнинг сериалларини, киноларини, филмларини эфирга узатишда, ўзбек халқининг урф-одатларини, тарбиясини, бир сўз билан айтганда, аждодларимизнинг виқорини, салобатини кетказишликка хизмат қилувчи, ўзбекликдан четга чиқарувчи дастурларни, филмъларни эфирга узатмасликларини қаттиқ илтимос қиламиз. Одамзот тақлид қилишга жуда қизиқувчан бўлади. Ўсмирларимизнинг ўспиринлик ёшларида танламоқчи бўлган йўлларида айни мана шундай хорижий кино ва сериаллар асосий шамчироқ вазифасини бажараётганлигини, бугунги кунда маҳаллаларда маънавият ва маданият тарғиботчилари билан бирга хонадонларга кириш асносида гувоҳи бўлмоқдамиз.\nОдамлар гавжум гузарда автомашина кутиб турганимизда бир воқеъанинг гувоҳи бўлиб қолдик. Бу воқеъага гувоҳ бўлганимга минг бир пушаймон бўлдим, ёнимдаги мен билан бирга кутубхонага маълумот олиш учун кетаётган адабиёт муаллими бўлган аёл эса, билмадим қай ахволга тушди экан. Мен эса жуда хам хижолат тортдим. Йўл четида мактабга кетаётган битирувчи синф ўқувчиси бўлган қизнинг йўлини бир бола тўсиб нималардир деб гапирди, бу боланинг гапига жавоб қайтарган қизни сочидан ушлаб бор кучи билан тортиб йиқитиб, ерга йиқилган қизни бир неча метрга сочидан судраб борди. Агар кўчада одамлар бўлмаганда бақир-чақир қилиб ёрдам сўраган қизни аҳволи нима кечарди. Яхшиямки профилактика назоратчилари сергаклик билан иш олиб боришади. Қаердан келди, билмадим-у участкавой етиб келди. Унгача биз у йигитчани ёнига бориб, жабрдийда қизалоқ билан ораларини ажратмоқчи бўлдик. Бизга бу синглим дея ёлғон гапириб ўшқиришга ҳам борган эди. Профилактика назоратчиси уларни ўз идорасига олиб кириб кетди. Йўлда кетар эканман бу шармандали манзаранинг гувоҳи бўлганимдан, биз учун ака-сингил бўлиб таништирилганларнинг оғзидан чиққан гапларини эслаб шеригимнинг олдида, жуда ҳам хижолат бўлдим. Менинг шеригим мактабда адабиётдан дарс берувчи муаллим аёл киши эди. Икки кундан кейин мени холис гувоҳлар қаторида профилактика назоратчиси идорасига чақиртирдилар. Мен уларга гувоҳи бўлган воқеъани батафсил сўзлаб бердим. Шу пайт мактаб ўқувчиси бўлган қиз ва унинг орқасидан “йигит” ҳам кириб келди. Буларнинг кетидан уларнинг ота-онаси ҳам ташриф буюрдилар. Фурсатдан фойдаланиб йигит билан сухбатлашдим. Йигитнинг сўзлашиш оханги, ўзини тутишидан мен катта бўлганман, ҳеч кимнинг ишимга аралашишга ҳаққи йўқ дегандей туюларди. Йигитнинг ота-онаси билан сухбатлашганимда эса, бу воқеъа биринчиси эмаслигини, улар ўз фарзандларининг қилмишидан безиб кетишганини айтиб, одоб-ахлоқи билан шуғулланиб, феъл-атворининг ўзгаришига ёрдам беришимизни қаттиқ илтимос қилди. Халқимизнинг “Боланинг бегонаси бўлмайди”деган, сўзини эслаб, бу бола ҳам гарчи маҳалламдан бўлмаса ҳам шу юрт фарзандику, бир шуғулланиб кўрайчи яхши томонга ўзгаришига сабабчи бўлсам, дея шуғулланишга астойдил киришдим. Бир ой давомида тўққиз кун суҳбатлашишга, икки маротаба кутубхонага, бир марта музейга, бир марта истироҳат боғига боришга улгурдик. Боланинг ёмон тарафга ўзгаришига энг асосийси кино сабаб бўлган. Сериаллар ва кинолар болага шу қадар таъсир қилганки, оқибатда умуман бошқа қиёфага кириб қолган. Яхшилик қиёфасига кирган бўлганда эди, тахсинга сазовор иш бўлибди, дея олқишлар эдик. Минг афсуски ёвузлик, разиллик, мехрсизлик, ўз бошимчалик қиёфасига киришига беминнат хизмат қилди. Айнан ойнаижахон орқали эфирга узатилаётган, асосий мақсади моддий даромад кўзланган сериаллар, кинолар, филмлар бўлган.\nМактабга давоматни назорат қилиш ва давоматни кўтариш, мактаб ўқувчиларини дарсга тўлиқ қатнашишларига кўмаклашиш мақсадида мактабларга тез-тез ташриф буюриб туришликни одат қилган эдим. Ўнинчи ва тўққизинчи синфлардан сўровнома ўтказдим. Сўров: Исмингизни ким қўйган. Жавоб: Бобом, дадам. Савол: Дарсликдан ташқари қайси адабиёт китобини ўқияпсиз. Жавоб: дарсликларни такрорлаш билан бандман. Савол: қайси шаҳарларга саёхатга боргансиз. Жавоб. Деярли саёхат учун борганлар йўқ. Савол: қайси телесериални, кинони томоша қиляпсиз. Жавоб. Ҳаммада бир хил: “Севги изтироби”, “Сенга ошиқман”, “Матонатли аёллар”, “Ичкарида”. Эътибор беринг, ойнаижаҳонда эфирга узатилаётган дастурларни мактаб ўқувчилари, балоғат ёшидаги ўғил- қизлар ҳам кўришяпти экан. Бу кинолар қанақа эканлигини билиш учун, атайлаб вақт ажратиб мен ҳам “Севги изтироби” киносини кўрдим. Оила аъзоларим билан уялганимдан ерга кириб кетгудек бўлиб зўрға бир қисмини кўриб олдим. Нахотки бизнинг ўзбек миллий телеродиокомпаниялари ўта беъмани, маданиятни унуттирадиган, муомалаларида ўта қўрс, ўзбек миллийлигига тўғри келмайдиган сериалларни тап тортмай эфирга қўйишса-я?! Ажабланасан киши, булар нимани мақсад қиляпти. Даромад топиш мақсадида, чет мамлакат урф-одатларини юртимизда кенг ёйилишига хизмат қилиб, оммавий маданиятни қон-қонимизга сингиб жойланишига ҳисса қўшаётган бўлишса!. Фойдасидан зарари кўп бўлган фойдани ҳеч кимга кераги йўқ. Бу сериалларни нодавлат, нотижорат телевиденияси қўяётгани уларни назоратсиз қолдириш керак дегани эмас-ку? Ёшларимизнинг тарбиясига салбий таъсир кўрсатадиган ва оқибатда аждодлар изидан бормасликка ундагувчи, ўзга давлатларда ишланган киноларни, сериалларни қўйилмаслигини юртимиздаги бутун маданият ҳамда маърифат тарғиботчилари номидан қаттиқ илтимос қиламан.\nЎтмишимизга бир назар солиб кўрайлик. Ота-боболаримиз сухбатларда кинолар ҳақида сўз юритармиди? Тан олиш керак, ўтмишдаги аждодларимизнинг ҳаётида “Фалончини ўғли, пустончини қизини бузиб қўйибди, ёки фалончи ўзини ўзи осиб ўлдирибди” деган хабарлар тез-тез тарқалармиди? Бугунги кунимизчалик бўлмасди. Нимагаки ана ўша давр одамлари бугунги кунда ойнаижаҳонда эфирга узатилаётган ҳаёсиз, маданиятсиз, ўзбошимча бўлган, бир сўз билан айтганда “оммавий маданиятни” тарғиб қилувчи сериаллар, кинолар, ва клипларни умуман, мутлоқо кўрмаганлар. Ана ўша одамларда бир сўзлик, ўзини ҳурмат қилиш ва ор-номус, ғурур жуда кучли бўлган. “Мунаббиҳот” номли китобнинг иккинчи бобида “Баъзи ҳаким зотлардан ривоят қилинади: “Кичик гуноҳларни ҳақир ва паст санаманглар, чунки ундан катта гуноҳлар етилиб чиқади”. Телесериаллар орқали телетомошабинлар ўзларига салбий ибрат олаётган бўлсалар, бунинг натижасида Ватанга, ота-онага, қариндошларга, маҳалла-кўйга нисбатан меҳрсиз бўлиб қолса, бунга сабаб бўлаётганлар улкан гунох қилаётган бўлишади.\n“Баъзи зоҳидлардан ривоят қилинади: “Ким бирор гуноҳни кулган ҳолда қилса, Аллоҳ уни дўзахга йиғлаган ҳолда киритади. Кимки Аллоҳга йиғлаган холда итоат қилса, Аллоҳ уни жаннатга кулган ҳолда киритади”. Бу ҳадисларни ўқиб бир мушоҳада юритайлик. Юртимизда ҳукм сураётган тинчликнинг барқарор бўлиши учун хиссамизни қўшайлик. Инсонларга манфаатли нарсаларда жонбозлик кўрсатайлик. Муҳтарам юртбошимизнинг мақсадларини тушуниб, биз ҳам ёнларига кириб ёрдам бериб, қанот бўлайлик. Ахир барчаларимиз бир мақсад сари ҳаракат қилсак, бир ёқадан бош чиқарсак аҳил-иноқ бўлиб, юртимизнинг янада ривожланиб, дунёдаги қатор давлатлар ичида нуфузи баланд бўлишлигига ҳисса қўшсак. Бу барча фуқароларнинг орзу-истаги-ку, келинг ана ўша мақсадлар рўёби йўлида ҳамжихат бўлайлик.\nАндижон вилояти Олтинкўл туманидаги\n“Кўтармачек” жомеъ масжиди имом-хатиби\nАҳмадали Юсуф ўғли Худайбердиев\nАллоҳнинг адлига ва фазлига назар солиш кераклиги (4-қисм)\n21:04 / 18 февраль 826\nДунё ва унинг матоҳлари\n23:16 / 19 февраль 1049\nФарзанд тарбияси (10-дарс)\nОта уйга катта, гўзал халталарни кўтарган ҳолда келди ва Ассаламу аълайкум ва роҳматуллоҳrdquo, деди.Она .Ва аълайкум ассалам ва роҳматуллоҳи ва барокатуҳ, келинг, давоми...\n1553 13:52 / 08.12.2017\nКамар. (Болалар учун)\nНиҳод ярамас хулқли бола. У ўзининг охири йўқ ёмон қилиқлари, уришишлари билан акаукаларига жароҳатлар етказарди. Онаси унинг бу ҳолидан қаттиқ ранжиб кўнгли давоми...\n649 05:00 / 16.02.2017\nФарзанд тарбияси (13-дарс)\nДарс бошланишида ота бир журнал ўқиётган эди.Фотима .Қўлингиздаги эътибор билан ўқиётганингиз нима, отажон, деди.Ота .Бу, Фотима, Тавҳидrdquo журнали бўлиб, тавҳидни давоми...\n1144 11:12 / 15.12.2017\nОта ҳаққини адо этган ўғил (Болалар учун)\nҚадим замонда йўлтўсар ўғрилар одамларнинг йўлини тўсиб уларни асир олиб бозорда қул қилиб сотардилар. Кунларнинг бирида қароқчиларнинг қўлига бир катта ёшли давоми...\n697 05:00 / 16.02.2017\n«Нақшбанд туризм фестивали»нинг «Hilol» нашриётидаги тадбири\n43 14:48 / 12 декабрь\nХоламнинг қизини олиб беришмоқчи\n452 20:46 / 07 декабрь\n4111 11:58 / 10 октябрь\n4513 11:56 / 10 октябрь\nМеҳмонлар “Hilol-nashr”га ташриф буюришди\n404 10:01 / 13 ноябрь\n1971 10:55 / 12 ноябрь


Қозоғистон, Белорус ва Россия яқинда ягона валютага эга бўладиларми? - BBC News O'zbek\nРоссиянинг марказий оммавий ахборот воситаларида Қозоғистон ва Беларус иштирокида ягона валюта ҳудуди яратилиши ҳақида хабарлар чиқа бошлаган.\nБундан олдин ягона валюта Оврўосиё иқтисодий иттифоқи доираси 2025 йилга келиб жорий қилиниши мумкинлиги айтилганди.\nРоссия матбуоти мамлакатга Ғарб томонидан жиддий иқтисоий жазо чоралари кўрилса, ушбу валюта 5 йилдан кейин амал қила бошлаши мумкинлиги ҳақида ёзган.\nОлтин деб номланиши кутилаётган ушбу валютанинг қисқа муддатда жорий қилинишидан қозоғистониклар хурсанд эмас кўринади.\nОврўосиё иттифоқи ҳудудида ягона валюта жорий қилиш ғояси Қозоғистон президенти Нурсултон Назарбоевга тегишли эканлиги айтилади.\nБироқ мамлакатдаги иқтисодчи ва сиёсатчилар Элбошининг фикрини қўлламайдиган кўринади.\nҚозоғистонлик сиёсатшунос Расул Жумали миллий валюта бу давлат мустақиллигининг рамзи эканлигини айтади.\n“Қозоғистон ўзининг миллий валютасидан бош тортиб, бошқа давлатлар билан биргаликда валюта жорий қилиниши яхши қадам деб билмайман. Бу Қозоғистоннинг мустақиллигига катта хавф солувчи нарса. Расмийлар ҳам Қозоғистон ўзининг миллий валютасидан воз кечмайди, деб бир неча маротаба таъкидлаган”, - дейди Расул Жумали.\nСиёсатшунос ҳар қандай интеграциянинг чегараси бўлиши кераклиги ва интеграция баҳона бирор мамлакат ўзининг суверенитетини йўқотиб қўймаслиги кераклигини таъкидлайди.\nРасул Жумалининг айтишича, ягона валюта борасида Назарбоевнинг таклиф бергани рост, Назарбоев дунёдаги иқтисодий инқироз даврида ҳам халқаро ягона валюта жорий қилиш таклифи билан чиққан. Бироқ Украина ва Россия ўртасидаги ҳозирги инқироз манзарасида Назарбоевнинг таклифига россиялик мутахассислар бошқача тус бермоқда.\n“Россиялик журналист, иқтисодчи ва сиёсатчилар Назарбоевнинг таклифларининг номини олади, бироқ мазмунини ўзларича талқин қилади. Тенг даражали интеграция каби ғояларини Россия манфаатларига мослаб амалга оширишни кўзлайди. Номи қозоқча бўлса ҳам унинг асли Россия принциплари асосида ишлашини Божхона иттифоқида кўрдик”, - дейди Расул Жумали.\n“Жамиятдаги муаммолар таҳлили маркази” жамғармаси директори Меруерт Махмутова Россия томони таъсири остидаги давлатларда молия соҳасида ўзининг бош бошқарувини тузишга ҳаракат қилаётганини айтади. Ягона валюта ғоясини тезлаштириш ҳам ана шундай уринишлардан бири.\n“Менинг нуқтаи назаримга кўра, бу уринишлар вақти келмасдан қилинаётган чораларга ўхшайди. Чунки айни дамда ягона валюта тузиш ҳақида гапиришга асос йўқ. ЧункиҚозоғистоннинг ҳам Росиянинг ҳам иқтисоди жаҳон бозоридаги нефт маҳсулотларининг нархига боғлиқ”, - дейди Меруерт Махмутова.\nИқтисодчига кўра Қозоғистоннинг яқин йилларда Россия билан ягона валюта тизимга қўшилиши молиявий ва иқтисодий мустақиллигини йўқотишга олиб келиши мумкин.\nЯгона валюта жорий қилинса, Қозоғистон мустақил иқтисодий қарорлар чиқариш ҳуқуқини йўқотиши мумкин.\nИқтисодий қийинчиликлар юзага келган ҳолатда валюта нархига таъсир қила олмай қолади. Яъни уни мустаҳкамлаш ёки девалвация қилиш масаларида эрки йўқолади.\nИқтисодчи Мереуерт Махмутова ягона валюта жорий қилиш борасида Назарбевга маслаҳат бераётган маслаҳатчилар бу каби муаммоларни кўра олмаяпти. Чунки бундан олдин Назарбоев дунёда ягона валюта жорий қилиш таклифи билан чиққан. Ягона валюта бўлиши учун эса жаҳон Марказий банки тузилиши керак. Иқтисодчилар бундай банк тузилиши хом ҳаёллигини таъкидлашади.\nМеруерт Махмутовага кўра бу сафар Оврўосиё иттифоқи доирасида ягона валюта ва ягона молиявий бошқарув тизимини тузиш ғоясини Россия томони олға сурмоқда. Қозоғистон томони эса расман бу каби ғоялар 2025 йилдан олдин амалга ошмаслигини билдиришган.\n“2025 йилга келиб эса раҳбарият бошқа бўлиши мумкин. Ё подшоҳ ёки Насриддин афандининг эшшаги ўлади. У вақтгача кўп сув оқади ва вазиятнинг қандай бўлишини ҳеч ким билмайди”, - дейди Меруерт Махмутова.\nИқтисодчига кўра, ягона валюта борасида тенг ҳуқуқли иттифоқ тузган оврўпаликлар орадан 50 йил ўтиб бир тўхтамга келишган. Россия, Қозоғистон ва Беларус ўртасида ҳали иттифоқ тузилмасдан ягона валюта ҳақида гапиришга жуда эрта.\nКузатувчилар Ғарб томонидан Россияга иқтисодий жазо чоралари кўрилиш масаласи долзарб бўлиб турганда, Қозоғистон ягона валюта борасида шошмай тургани маъқуллигини айтишади.\nСиёсатшунос Расул Жумали халқаро ҳамжамиятнинг Россияга нисбатан муносабати таранг бўлиб турганда, ушбу давлатга яқинлашавериш яхшиликка олиб келмаслиги мумкинлигини айтади.\n“Қарама қаршиликлар, Россияга нисбатан жорий қилинаётган санкцилар манзарасида бу давлатга янада яқинлашаверсак, халқаро ҳамжамият томонидан қўлланилаётган санкцияларнинг Қозоғистонга ҳам акс таъсири бўлиши мумкин. Қозоғистон ўзининг ташқи сиёсатдаги кўпвекторлик муносабатини ушлаши керак”, - дейди Расул Жумали\nҚозоғистонда миллий валютанинг девалвацияси эълон қилинди\nАудио Собиқ мулозим: ҳукумат истаса, қора бозорни йўқ қилади\nЎзбекистон: янги тартиб валюталарнинг қора бозорига чек қўя оладими?


ФВВ аҳолидан ёнғин ва хавфсизлик талабларига риоя қилишини сўрамоқда\nФавқулодда вазиятлар вазирлиги огоҳлантииш билан чиқди.\n2019/2020 йил куз-қиш мавсумида юз берган 6805 ёнғин оқибатида 82 нафар фуқаро ҳалок бўлган, келтирилган моддий зарар миқдори — 50 млрд. сўмдан ортиқ\nМаълумот ўрнида қайд этиш жоизки, мавсум давомида юзага келиши мумкин бўлган фавқулодда вазиятларни олдини олиш ва ёнғин хавфсизлигини таъминлаш мақсадида жами 4 762 нафар Фавқулодда вазиятлар вазирлигининг ходимлари жалб этилиб, жойларда хусусий уй-жой мулкдорлар ширкатларидан 3 427 та ва 5...\nҚирғизистон президенти «Артель Электроникс» корхонасига борди\nҚирғизистоннинг Ўш вилоятида маиший техника ишлаб чиқариш бўйича «Артель Электроникс» Қирғизистон — Ўзбекистон қўшма корхонаси ишлаб чиқаришни кенгайтириб, маҳсулотларини экспортга чиқаришни режалаштирмоқда.\nЎйиндаги чеклар сони беш мингдан ортди!\nТез кунларда, аниқроғи 2020 йил 22 июлда Тошкент шаҳри истеъмолчилари ўртасида онлайн назорат-касса машиналари (онлайн НКМ) ва виртуал касса чеклари ютуқли ўйинларининг биринчи тиражи ўтказилади.\nПандемия даврида ҳам корхоналарда экспортбоп маҳсулотлар ишлаб чиқарилмоқда\nРеспубликамизда тадбиркорлар учун берилаётган имтиёз ва имкониятлар бугунги пандемия даврида хўжалик юритувчи субъектларнинг молиявий-иқтисодий аҳволини яхшилаш, янги лойиҳалар асосида ишлаб чиқаришни кўпайтириш, рақобат муҳитини шакллантириш, қўшимча иш ўринларини ташкил қилиш, энг асосийси аҳоли турмуш фаровонлигини таъминлаш имконини беряпти.\n«Aна кир ювадирғон машинаю мана дилибизор!»\nҲозирги кунда аҳолининг маиший техникага бўлган талаби кундан кунга ортиб бормоқда. Натижада истеъмолчиларнинг талабини қаноатлантириш мақсадида турли хилдаги техникалар сотувга чиқариляпти. Бу албатта қувонарли ҳолат, аммо истеъмолчиларни норози қилаётган ҳолатлар ҳам учраб турибди, келинг уларни кўриб чиқайлик.\nФВВ ҳаво совигани сабабли аҳолига мурожаат билан чиқди\nЎзбекистонда ҳаво ҳарорати кескин тушиб, қор ёғиши кузатилмоқда. Шу сабабли Фавқулодда вазиятлар вазирлиги аҳолига мурожаат қилди.\nЭскирган трансформатор ва сув насоси, тупроқли йўл муаммоси бир кунда ҳал бўлди\nПрезидентимиз топшириғи асосида давлат идораларининг раҳбарлари ҳудудларга чиқиб, фуқаролар билан юзма-юз учрашяпти. Одамларни қийнаб келаётган муаммоли масалалар аниқланиб, бартараф этиш чоралари кўрилмоқда. Ўзбекистон Республикаси Давлат солиқ қўмитаси раиси Беҳзод Мусаев Сурхондарё вилояти Шеробод туманидаги “Олтин воҳа” маҳалласида турли ҳудудлардан келган...\nҚаршида 7 киши ис газидан заҳарланди, Нукусда икки киши вафот этди\nИккала ҳолат юзасидан прокуратура органлари томонидан терговга қадар текширув ҳаракатлари ўтказилмоқда.\nФВВ ис газидан заҳарланиш мумкинлиги ҳақида огоҳлантирди\nОб-ҳаво ҳароратининг пасайиб бориши натижасида газ ва бошқа турдаги муқобил ёқилғи иситиш мосламаларидан фойдаланишга бўлган эҳтиёж ортиб боради. Бундай пайтларда иситиш мосламаларидан нотўғри фойдаланиш оқибатида кўнгилсиз ҳодисалар содир бўлиши ҳамда инсонлар ис газидан заҳарланиши мумкин. Бу ҳақда ФВВ фуқаролар, ташкилот,...


Туркманистонда университет ўқитувчилари ижтимоий тармоқларга кирмасликка ваъда бериб, тилхат ёзишмоқда\nТуркманистонда Facebook, Instagram, Twitter каби ижтимоий тармоқлар блокланганлигича қолмоқда. Улардан фақатгина VPN серверлари орқалигина фойдаланиш мумкин. Бироқ, VPN серверлари блокировкадан тўлиқ ҳимояланмаган.\nШу кунларда Ашхобод ҳокимияти вакиллари Туркман давлат маданият институти ўқитувчиларидан тилхат олишмоқда. Тилхат матнига кўра, университет ўқитувчилари ижтимоий тармоқлардан фойдаланмаслик, хусусан, Instagram ва Facebookга кирмаслик мажбуриятини олади.\nБундай мазмундаги тилхатлар Туркманистоннинг бошқа университетларида ҳам тўпланган.\nКвитанцияда ўқитувчилар ҳатто IMO мессенжеридан фойдаланмаслик мажбуриятини ҳам оладилар.\n«IMO мессенжерига фақат хабарлар жўнатиш мумкин, лекин фотосуратлар ва видеоларни жўнатиш тақиқланган эди», — деди вазиятни бевосита биладиган пойтахтликлардан бири.\n«Улар электрон почтадан фойдаланишга даъват этилади», дея қўшимча қилди у.\nОхирги бир неча кун ичида ҳукумат нафақат ижтимоий тармоқлар устидан назоратни кучайтирди, балки интернетнинг ўзига ҳам қаттиқ чекловлар киритди.\nКўп йиллар давомида интернетни қаттиқ назорат қилган Туркманистон расмийлари сўнгги ойларда виртуал майдонни чеклаш чораларини кучайтирди. Шу тариқа, мобил телефонларга VPN дастурларини ўрнатувчи усталарга нисбатан таъқиблар кучайган, фуқаролардан VPNдан фойдаланмаслик ҳақида Қуръонга қасамёд қилиш ҳолатлари ҳам кузатилган.\nТуркманистон расмийлари томонидан интернетга кириш чекловларининг кучайтирилиши Марказий Осиё ва Россия расмийлари томонидан ижтимоий тармоқларга нисбатан тазйиқ кучайган пайтга тўғри келди.\nТуркманистонда интернетни тартибга солувчи қонун 2014 йилда қабул қилинган. Аммо 2017, 2019 ва 2020 йилларда қонунга ўзгартиришлар киритилди.


Беларусь Президенти Александр Лукашенконинг мактубида бундай дейилади: «Беларусь Республикаси ва Ўзбекистон Республикаси ўртасида дипломатик муносабатлар ўрнатилганига 25 йил тўлиши муносабати билан табрикларимни қабул қилгайсиз».\nБеларусь раҳбари Беларусь — Ўзбекистон ҳамкорлиги кўплаб муҳим йўналишларда изчил ривожланиб бораётганини чуқур мамнуният билан қайд этган.\nАлександр Лукашенко «ўзаро англашув, ишонч ва ҳурматга асосланган давлатлараро амалий мулоқот бундан кейин ҳам мамлакатларимизни барқарор ривожлантириш ҳамда беларусь ва ўзбек халқларининг фаровонлиги йўлида мустаҳкамланиб бораверади», деб ишонч билдирган.\nЎзбекистон Президенти Шавкат Мирзиёев ўз мактубида мустаҳкам дўстлик ришталари, ўзаро ҳурмат ва қўллаб-қувватлаш, умумий манфаатларни ҳисобга олиш тамойилларига асосланган Ўзбекистон — Беларусь ҳамкорлигининг бугунги даражасини мамлакатимиз юксак қадрлашини таъкидлаган.\n«Биргаликдаги саъй-ҳаракатларимиз ва кўп қиррали ҳамкорлигимизни кенгайтиришга бўлган ўзаро интилиш туфайли биз қисқа фурсатда аниқ натижаларга эришдик», дейилади мактубда.\n«Ўзбекистон ва Беларусь ўртасидаги ҳамкорликни сифат жиҳатидан янги босқичга кўтариш, уни аниқ амалий мазмун билан бойитиш учун олдимизда ҳамкорлигимизнинг мавжуд салоҳиятини тўлиқ ишга солишдек муҳим вазифа турибди, — деб қайд этган давлатимиз раҳбари. — Шу маънода, Сизнинг Ўзбекистонга ташрифингизни интизорлик билан кутяпман. Бу бизга ўзаро муносабатларимизнинг барча жиҳатларини ҳар томонлама муҳокама қилиш, шунингдек, яқин йилларга мўлжалланган ҳамкорлигимизнинг истиқболли йўналиш ва лойиҳаларини белгилаб олиш имконини бериши шубҳасиз».\nМазкур рукндаги бошқа мақолалар: « Президентимиз ҳалок бўлганларнинг оилаларига компенсация ажратиш тўғрисида топшириқ берди\tАбдулазиз Комилов АҚШ Конгрeсси кутубхонасида ўтказилган брифингда нутқ сўзлади »


Усмон Мусҳафларининг сони, уларнинг ёзилиш усули ва хат тури\nУламолар Усмон (розияллоҳу анҳу) турли юртларга юборган Мусҳафларнинг сони тўғрисида ҳар хил ривоятлар айтганлар. Масалан, Ҳамза бин Ҳабиб аз-Заййёт: «Улар тўртта эди», дейдилар. Абу Ҳотим ас-Сижистоний эса еттита бўлган дейдилар. Энг тўғри ривоят олтитадир: Маккий, Шомий, Басрий, Куфий, Мадина аҳли учун умумий бўлган маданий ва халифанинг ўзлари учун хос бўлган маданий Мусҳафлардур. Охиргисини ҳазрати Усмон(розияллоҳу анҳу) ўзлари учун олиб қолганлар. Ул зот бу мусҳафларнинг бирортасини ҳам ўз қўллари билан ёзмаганлар, балки уларни ёзишга буюрганлар, холос.\nТарих уламолари наздида қурайшлардан биринчи бўлиб хат ёзишни ўрганган ва ўргатган киши Ҳарб бин Умайядир. Ўша пайтдаги хат тури анборий-ҳимёрий деб аталарди. У Ҳижозда тарқагандан сўнг, Ҳижозий деб атала бошлади. Ислом дини келган пайтда араблар орасида мана шу хат тури қўлланилар эди ва шу ёзув билан ваҳийни, Абу Бакр саҳифаларини, Усмон Мусҳафларини ёздилар. Усмон Мусҳафлари ҳар хил ёрдамчи шакл ва нуқталардан ҳоли ёзилган. Унга жузълар, ҳизблар ва бошқа кўрсатгичларнинг аломатлари қўйилмаган. То Куфа ёзуви пайдо бўлгунча Мусҳаф ва бошқа ҳужжатлар ана шу хатда ёзилар эди. Кейинчалик бир гуруҳ хаттотлар Куфа ёзуви билан нусхалар кўчира бошладилар. Бу ёзув араб хатининг тажвидини ва унинг яхшиланишини кўзда тутар эди. Бора-бора Куфа аҳли ёзуви ўзининг шакли жиҳатидан ҳижозий хатдан қулай эканлиги маълум бўлди ва куфий хат деб аталди. Ана шу вақтдан эътиборан Қуръон ва бошқа ёзув асарлари қуфий хатида битила бошлади.\nАббосийлар даврига келиб, қоғоз деб аталадиган янги ашё пайдо бўлди. У юзига мум суртилган варақлардан иборат бўлиб кўринишидан терига ўхшаб кетар эди. Қоғоз ясашни араблар хитойликлардан олганликлари ҳақиқатга яқинроқдир. Чунки хитойлар милоддан олдин ҳам қоғоз ясаш соҳасида моҳир бўлганлар. Араблар Самарқандни фатҳ қилганларида бу синоатни ўша ердан ўргандилар, лекин, у Аббосийлар даврининг биринчи асридагина кенг тарқалди. Бу пайтга келиб терилар камайиб, ёзишма ва битиклар учун етишмай қолган эди.(«Қоҳирадаги Ҳусайн масжидларидаги Пайғамбардан қолган осорлар» китоби.126-бет («Мухалл Эфотур-Расул»)\nАраблар ажамлар билан аралашиб, қуда-анда бўлиб, улардан янги авлод пайдо бўлганда, бу авлоднинг талаффузида ҳар хил оҳанглар вужудга келди. Бу ҳолат араб тилининг бузилиши ва Қуръон қироатига футур етиши хавфини туғдирди. Шунинг учун ёзувда қисқа унлиларни ифодаловчи ҳаракат белгиларини (ҳаракатларни) ишлаб чиқиш қатъий заруриятга айланди. Натижада, 67-ҳижрий йилда Ироқ волийси Зиёд ибн Абиҳи Абул-Асвад Дувалийга наҳв(синтаксис) дарслигини ишлаб чиқишни буюрди. Бунинг учун Абул-Асвад эъроб (сўзларнинг жумладаги ҳолатини ифодалаш) ҳаракатларини билдирувчи нуқталардан фойдаланди. У қуйидагича йўл тутди. Бир котибни олиб келиб, унга: «Агар бирор ҳарфдан кейин «а» қисқа унлисини талаффуз қилсам, ўша ҳарфнинг тепасига нуқта қўясан(фатҳа), агар «у» қисқа унлисини айтсам, ўртасига (замма), агар «и» қисқа унлисини қўшсам, ҳарфнинг тагига нуқта(касра) қўясан», − деди. Бунда нуқталар матн ёзуви сиёҳидан бошқача рангдаги сиёҳлар билан ёзилар эди. Бу араб ёзувининг такомиллаштиришдаги биринчи ислоҳ эди. Иккинчи ислоҳ умавий халифалардан Валид бин Абдул Малик бин Марвон (86-96 ҳ.) даврида, араб тили она тиллари бўлмаган ажам қорийлари кўпайиб, нотўғри талаффуз туфайли одамларнинг қироатни тушунмай қолиш ҳоллари зиёдалашганда амалга оширилди. Улар «жим», «ҳо» ва «хо»; «ё», «то» ва «со»; «сод» ва «зод»; «то» ва «зо»; «син» ва «шин» каби шакли ўхшаш ҳарфларни бир-биридан ажратишда қийналар эдилар.\nИбн Халликон «Ат-Тасҳиф» (Нотўғри талаффуз) китобида Абу Аҳмад ал-Аскарийдан шундай ҳикоя қиладилар: Одамлар қирқ йилдан зиёд, то Абду-Малик бин Марвон замонигача Усмон Мусҳафларини ўқишда давом этдилар. Ироқда нотўғри таллафуз қилиш кўпайиб кетгандан кейин, Ҳажжож ўз котибларини чақириб, уларга шакли ўхшаш ҳарфларни бир-биридан ажратиш учун белгилар ишлаб чиқишни буюрди.\n«Айтишларича, Наср бин Осим бу вазифани ўз зиммасига олди ва нуқталар қўйишни одат қилди»( Мароккода чиқадиган «Ал-Лисонул-арабий»( «Араб тили») мажалласи, 43-бет, 6-сон 1388й.ҳ.\nУ нуқталарни битта ёки иккита қилиб, ҳарфнинг устига ё тагига қўйди. Нуқталар ҳарф билан бир хил сиёҳда ёзилар эди, чунки улар ҳарфнинг бир бўлаги, деб саналади. Бундан келиб чиқадики, араблар нуқта ва ҳаракат белгиларини ҳижрий биринчи асрнинг иккинчи ярмидан, яъни умавийлар замонида ишлата бошладилар. Абул-Асвад Дувалий ҳаракат белгиларини ва Наср бин Осим нуқталарни ихтиро қилмагунча, улар араб ёзувида мавжуд эмасдилар. Жоҳилиятдаги ёки ҳижрий асрнинг биринчи ярмидаги асарларда ҳарфлар нуқта ва ҳаракат белгилари, шунингдек, товушни қисқа ва узун чўзиш (мадд) аломатларидан ҳоли эди. Пайғамбар (соллаллоҳу алайҳи васаллам)нинг мактублари (уларни ёзишда котиблар ўзларининг ёзув санъати ва тажвид бобидаги бор маҳоратларини ишга солар эдилар, чунки, улар Пайғамбар (алайҳиссалом)) дан подшоҳларга, амиру умароларга юборилган бўлиб, ўз вазифасини тўла адо этиши учун хати аниқ ва ҳарфларнинг шакли тўлиқ бўлиши керак эди) ҳам нуқта ва белгиларсиз эди. Усмон Мусҳафларида ҳам улар йўқ.(«Мухаллафотур-Расул» 124-бет)\nУч ҳаракат белгилари (иъжом)ни эса Аббосийлар даврининг бошларида яшаган араб тили фанининг устозларидан бири Халил Аҳмад Фароҳидий (вафоти 170 ҳ ва 786 м.й.) йўлга қўйди.\nБайҳақий «Шуъабул-иймон»да ёзишларича, Усмон Мусҳафлари кейинчалик тилшунос (наҳвий) лар томонидан ишлаб чиқилган имло қоидаларидан фарқ қиладиган, ўзига хос шаклда ёзилган. Бу фарқ олти жойда намоён бўлади: ҳазф (ёзувда бирор нарсани тушириб қолдириш), зиёда (қўшимча), ҳамза (араб тилида ўзига хос товушни ифодаловчи белги), ибдол (бир ҳарфни ёки сўзни иккинчиси билан алмаштириш), васл (бирини иккинчисига қўшиб ўқиш), фасл (бирини иккинчисидан бўлиб ўқиш) белгилари ва икки хил ўқилиши мумкин бўлган жойлар. Ислоҳ натижасида бир хил қоидага мувофиқ ёзув пайдо бўлди. Натижада Қуръоннинг хати муқояса қилинмайдиган, ўзгартирилмайдиган, ихтилоф қилинмайдиган ва унга қатъий амал этиладиган ёзувга айланди. Бу қоидаларни билиш Қуръонга тааллуқли илмларнинг биридир.\nЯъни «Уларнинг ёмонлигидан сизга (эй Муҳаммад), Аллоҳнинг ўзи етарлидир. У эшитгувчи ва билгувчидир», («Бақара» - 137).\nҲазрати Усмон (розияллоҳу анҳу)) тиловатдан бир хил таълим беришни назарда тутиб, ўша мусҳафларнинг ҳар бирига биттадан олим қўшиб, турли ўлкаларга юборган эдилар. Масалан, Зайд бин Собитга Мадина аҳлига, Абдуллоҳ бин Соибга эса Макка аҳлига қироатни ўргатишни амр этгандилар. Мана шу йўл билан бир хил қироат ҳамма томонга ёйилди ва Усмон Мусҳафларидан нусхалар олинди. Усмон Мусҳафлари бош китоб ва мурожаат қилинадиган асл манбаъ сифатида мўътабар ва муқаддас саналар, шунинг учун ҳам улар қўриқланадиган жойларда, ниҳоятда эҳтиёткорлик билан сақланар эди. Бора-бора улар қимматбаҳо ёдгорлик сифатида халифа ва подшоҳларнинг хазиналарига кўчирилиб, одамлар кўзидан узоқлашди. Агар кимнинг қўлига ундан бирор нусха тушиб қолса, ҳеч кимга кўрсатмасликка ҳаракат қилар эди. Давлат тўнтаришлари, турли ихтилоф ва талон-тарожлар оқибатида бу Мусҳафларнинг баъзилари бошқа мамлакатларга олиб кетилди. Баъзилари ҳар хил шахсларнинг қўлига тушди, тақдири эса номаълум бўлиб қолди.\nМуҳаммад Тоҳир бин Абдул-Қодир Курдий ўзининг «Тарихул-Қуръон» номли китобида шундай ёзади: «Биз Ҳижоз ва Миср кутубхоналарида кўп изланишлар олиб бордик, лекин уларнинг мавжудлиги ҳақида бизларни қониқтирадиган ҳужжатлар топмадик, фақатгина Қоҳирада чиқадиган «Ад-дуня ва куллу шайъ» («Дунё ва ҳар бир нарса») мажалласининг 1937 йил 24 август сонида босилган «Олмония олти ой ичида Ҳижоз подшоси ҳукумати билан тузилган битимга мувофиқ, халифа Усмон Мусҳафининг асл нусхасини қайтариб беради», деган хабарга йўлиқдик, холос. Бу хабарга кўра, мазкур Мусҳаф Мадинадан турк қуролли кучлари томонидан олиб кетилган бўлиб, кейинчалик собиқ император Гилйом II га- топширилганлиги исбот бўлган».(«Тарихул-Қуръон» 119-бет.)\nМавлоно Шибли Нуъмоний айтадилар: «Мадина Мусҳафини 735 ҳ. йилда Мадинаи мунавварада кўрганлар, унинг орқасида шундай ёзув бор эди: «Бу Мусҳаф бир гуруҳ саҳобалар, шу жумладан, Зайд бин Собит, Абдуллоҳ бин Зубайр ва Саид бин Ос қарорлари билан ёзилди». Китобнинг бошқа томонида ҳазрати Усмон Мусҳафни ёзиш учун йиққан бошқа саҳобаларнинг номлари бор эди. Мана шу санада Макка Мусҳафи ҳам мавжуд эди».\nСамҳудийнинг «Хулосатул-вафо» китобларида, «654-ҳижрийда Масжиди Набавийда содир бўлган биринчи ёнғин пайтида ёниб кетган нарсалар ичида китоб ва мусҳафлар ҳам бор эди. Баъзи бир нарсалар ва Усмон Мусҳафидан бошқа ҳеч нарса омон қолмади»,— дейилади. Шунга биноан Усмон Мусҳафи шу санада Мадинада мавжуд эди, кейинчалик қаёққа кетгани маълум эмас. Баъзи бир замондошларимиз: «У то турклар Мадинадан 1334 йилда чиқиб кетгунларича мавжуд эди. Эҳтимол, Остона (Константинопол)га олиб кетилган бўлса керак»,− дейдилар.(«Тарихул-Қуръон» китоби)\nҲазрати Усмоннинг ўзларига хос бўлган Мусҳафга келадиган бўлсак, у тўғрида Шотибий Моликдан шундай ривоят қиладилар: «Мазкур Мусҳаф ғойб бўлган, у тўғрида машойихлардан ҳеч бир хабар ололмадик».\nИбн Қутайба: «Усмон (розияллоҳу анҳу) тиловат қилиб туриб, тепасида шаҳид бўлган Мусҳаф, кейинчалик ўғиллари Холидда эди, ундан сўнг унинг авлодларига қолди, улар эса бирин-кетин оламдан ўтиб кетдилар. Шомнинг баъзи машойихлари, Мусҳаф Тус заминида, дейдилар», − деб хабар беради.\nИбн Касир ўзининг «Фазоилул-Қуръон» китобида (49-бет) «Бугунги кунда Усмон Мусҳафларининг энг машҳури Шомдаги Дамашқ жомеъининг шарқ томонидаги хонада сақланаётган Мусҳафдур. У қадимда Табарийя (Тивериада) шаҳрида эди, сўнгра тақрибан 518-йилда Дамашққа олиб келинган. Мен уни равшан сиёҳ ва чиройли ҳусни хат билан терига ёзилган катта, улуғ китоб эканлигини кўрдим. Бу туя териси бўлса керак, валлоҳу аълам», − деб ёзади.\nБаъзи тадқиқотчилар бу (шомий) Мусҳаф бир қанча муддат Петербургда Русия подшоҳлари қўлида бўлиб, сўнгра Англияга олиб кетилган, кейинги тақдири нима бўлганини ҳеч ким билмайди, деган фикрга мойиллик билдирадилар. Кимки қўлёзма мусҳафлар ва улар ҳақида бирор манбаъга эга бўлган кутубхоналар тўғрисида чуқурроқ маълумот олмоқчи бўлсалар, Шуфан китобининг 10-жилдига мурожаат қилсин.(Профессор Субҳи Солиҳ. «Мубоҳасот фи улумил-Қуръон» (Қуръон илмлари тўғрисида баҳслар), 103-бет.)\nИбн Батутанинг саёҳати тўғрисидаги китобда Басра шаҳри ҳақида шундай сатрлар бор: «Басра шаҳрида Али ибн Абу Толиб масжиди бор. Бир пайтлар у шаҳар ўртасида бўлиб, ҳозирда марказдан икки мил (1 мил-750 метр) узоқликдадир. Унда жумъа намозлари ўқилади ва икки жумъа орасида ёпиқ бўлади. Мазкур масжидда Усмон (розияллоҳу анҳу) тиловат чоғида қатл этилганларида қонлари томган Мусҳаф сақланади».\nШаҳобуддин Маржоний-Қозоний ҳазратлари, қироатлар хусусида тасниф қилганларнинг биринчиси Абу Убайд Қосим бин Саллом Бағдодийдур, иккинчиси Аҳмад бин Жубайр Куфий, дейдилар. Қироатлар хусусида ҳар бир юртдан биттадан имомни санаб бештага етказганлар. Булар аниқланган Мусҳафлар сонига мувофиқдур, чунки бошқа икки Мусҳаф тўғрисида ҳеч қандай хабар эшитилмаган.(«Вафийя»нинг муқаддимаси, 2-бет.)\nҚоҳирадаги «Саййидуно Ҳусайн» масжидида иккита қадимий мусҳаф бор. Улардан бири саййидуно Усмон (розияллоҳу анҳу) ва иккинчиси саййидуно Али (розияллоҳу анҳу)га тегишли деб ҳисобланади. Барзанжий айтадилар: «Қоҳирадаги Мусҳафда худди ҳозирги кунда Мадинаи мунавварада мавжуд бўлган Мусҳафдаги каби «фасаякфикаҳумуллоҳ» оятининг устида қон излари бор. Маккадаги Мусҳафда ҳам шундай. Бундан келиб чиқадики, кимдир атайлаб, мазкур оят устига, Бош Мусҳафга ўхшатиш мақсадида, қон изларини туширган. Ваҳоланки, ҳазрати Усмон қонларининг изи фақат битта Мусҳафда бўлган. Эҳтимол, булар Ибн Жубайр ривоятида айтилган, ҳазрати Усмон ҳар хил юртларга жўнатган Мусҳафларнинг баъзилари бўлса керак».\nШунингдек, Берлин музейида ҳам бир қадимий мусҳаф бор, яна бири Туркияда мавжуд. Мағриб подшоҳлари юришларда ҳазрати Усмон Мусҳафларини қўшиндаги биринчи туяга юклаб қўяр эдилар.(«Нафхут-тияб», 1-жилд, 263 -бет.)\nБаъзи шарқшунос олимлар бир қанча тарихий ривоятларни тўплаганларки, уларни эътибордан четда қолдириб бўлмайди. Бу ривоятлар қадимги уламоларнинг Мусҳафларни ёки уларнинг сураларини мусулмон мамлакатларда кўрганликларини таъкидлайди. Мазкур шарқшунос олимларнинг бошида профессор Казимировни тилга олиш мумкин. Ушбу ривоятлардан биз Усмон Мусҳафларидан бири IV ҳижрий асрнинг бошларида мавжуд эканлигини билиб оламиз. («Мубоҳасот» 101-бет).\nШайх Исмоил Махдумнинг «Тошкентдаги Усмон Мусҳафининг тарихи»номли китобидан


Сардоба фалокатида айбдорлар қачон маълум қилиниши айтилди | Qalampir.uz\nСардоба фалокатида айбдорлар қачон маълум қилиниши айтилди\nЖамият\t17 Май 12:48 13327\nКеча, 16 май куни Сирдарё вилоятида Сардоба сув омборидаги ҳодиса юзасидан Халқаро пресс-клубнинг навбатдаги сессияси бўлиб ўтди. Унда Бош прокуратуранинг матбуот котиби Ҳаёт Шамсуддинов ушбу тергов ишлари қачон якунланиши ва айбдорлар номини қачон эълон қилиниши ҳақида айтиб ўтди.\n“Одамлар бирпасда айбдорларни топиб, унга жазо тайинлаб, ҳукм ўқиб юборишади. Бу нотўғри. Нега? Ўзбекистонда конституция амал қилади. Конституцияда ҳар бир фуқаронинг айбсизлик презумпцияси белгиланган. Яъни ҳеч бир шахс айби исботланмагунча, суд ҳукми қонуний кучга кирмагунга қадар айбдор деб кўрсатилмаслиги аниқ белгиланган.\nҲуқуқий саводхонликни ошириш конституцияни ўқишдан бошланади. Ижтимоий тармоқларда шу нарсани муҳокама қилиб, барвақт хулоса чиқарганлар авваламбор конституцияни олиб ўқиб, шу нормани ўзлаштириб олиши керак.\nЖиноят процессуал кодекси талабига кўра, ҳар қандай жиноят иши бўйича 3 ой муддатдан ошмаган ҳолда тергов тамомланиши лозим. Зарурат бўлган пайтда, жиноят ишининг ҳажмига қараб бу муддат 5 ёки 7 ойгача узайтирилиши мумкин. Бунинг ўз тартиби бор.\nТергов давомида ЖПК тартибига кўра, барча зарурий тергов ҳаракатлари амалга оширилади, мақбул далиллар тўпланади. Ўша пайтда айбдор шахслар доираси аниқланади ва тегишли тартибда ЖПК талаблари асосида уларга айб эълон қилинади, жиноят иши тамомланиб, айблов хулосаси мазмунан кўриб чиқиш учун судга юборилади”, дейди Ҳаёт Шамсуддинов.\nМатбуот котиби уларнинг номлари фақат тергов якунида эълон қилиниши мумкинлигини айтиб ўтилди.\n“Фамилияларнинг ошкор қилиниши масаласига келсак, ЖПКда аниқ кўрсатиб ўтилган, одил судловни фақатгина судлар амалга ошириши мумкин.\nЯъни жиноят иши судга юборилгандан кейин, белгиланган муддатда кўриб чиқилади. Тергов давомида тўпланган далиллар мақбуллиги текширилади. Айбдор шахсларнинг ҳар бирига ҳуқуқий баҳо берилиб, шунга қараб жазо тайинланади ҳамда ҳукм чиқарилади. Ўша ҳукм қонуний кучга киргандан кейингина айбдор шахсларнинг тўлиқ исм-шарифларини оммага эълон қилиш мумкин.\nАйбдор шахсларни аниқлаб, жазосини бериб, жазо муқаррарлигини таъминлаш ваколати фақатгина судга берилган”, дейди Бош прокуратура вакили.\nАввалроқ, ушбу фожиада қанча одам ҳалок бўлгани ҳақида хабар берилган эди.\n01 Июнь 08:05 36515\n31 Май 17:47 21734\n02 Июнь 19:50 20852\n31 Май 15:42 20257\n31 Май 18:09 19877


Бас бет КАРАТЭ-ДО. ӨЗБЕКИСТАН КУБОГИ\nКаратэ-до бойынша қәнигелерлердиң жетиспеўи себепли республикамыздың район ҳәм аўылларында бул спорт түри раўажланбады. Ал, ғәрезсизлик жылларына келип каратэ-до спорты өзиниң раўажланыў басқышына көтерилди.\n— Ҳақыйқатында да, ғәрезсизлик жылларында бул спорт түри ен жайып, республикамыздың қала ҳәм районларында спорт заллары салынып, материаллық-техникалық базалары беккемленди. Үлкен ареналарда елимиз даңқын көтеретуғын спортшылар жетилисип шықты. Жәҳән кубогы, жәҳән чемпионатларында, халықаралық турнирлерде елимиз атынан қатнасқан республикамыз каратэшилери жоқары нәтийжелерди қолға киргизе баслады,-дейди Қарақалпақстан Республикасы Каратэ федерациясының президенти Ҳ.Қәлимбетов.\nЖақында 6-9-ноябрь күнлери шотокан каратэ-до бойынша Наманган қаласында нәўбеттеги Өзбекистан кубогы жарыслары өткерилип, оған республикамыздың сайланды командасы қурамында Қанлыкөл районы ҳәм Нөкис қаласынан 46 спортшы қатнасып қайтты.\nӨзбекистан Республикасының барлық ўәлаятларынан күшли спортшылар қатнасқан жарыс кескин беллесиўлер астында өткерилди.\n— Республикамыздың «Гүллер қаласы» деп даңқ шығарған Наманган қаласында өткерилген нәўбеттеги Өзбекистан кубогы жарыслары жоқары көтериңкилик руўхта өткерилди десек асыра айтқан болмайман. Республикамыздың барлық ўәлаятларынан келген каратэшилер татамиде күш сынасыў менен бирге, өз-ара досласып, кеўилли қатнасып қайтты,-дейди спортшыларды жарысқа таярлаған тренерлердиң бири Ш.Юсупов.\nЖарыс жуўмағында республикамыз каратэшилери жәми 46, соннан 9 алтын, 18 гүмис, 19 қола медалларын қолға киргизип, улыўма командалық есапта Ташкент қаласы ҳәм Наманган ўәлаятынан соң 3-орынды ийеледи. Чемпионатқа спортшыларды тәжирийбели тренерлерден Ҳ.Қәлимбетов, П.Базарбаев, Ш.Юсупов, А.Сапарбаевлар таярлады.\nЧемпионаттан спортшыларымыз диплом, медаль ҳәм қымбат баҳалы саўғалар менен сыйлықланып қайтты.\nСҮЎРЕТТЕ: қарақалпақстанлы каратэшилердиң шынығыў барысынан көринис.\nЖ.ЖАҚСЫМУРАТОВтың түсирген сүўрети.


ЭКСПОРТ САЛОҲИЯТИ ОРТМОҚДА » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » Yangiliklar » ЭКСПОРТ САЛОҲИЯТИ ОРТМОҚДА\n24-07-2014 09:23 Yangiliklar, Navoiy shahri\nМустақиллик – халқимизнинг азалий орзу-истакларини руёбга чиқарди. Миллий қадриятларимиз, урф-одатларимиз, энг асосийси, эркимиз қайта тикланди. Жаҳон ҳамжамиятида давлатимиз нуфузининг тобора ортиб бораётганлиги ҳам мустақиллигимиз шарофатидандир.\nЭнг асосийси, юртдошларимизнинг эркин меҳнат қилишлари, тадбиркорлик билан шуғулланишлари учун жуда катта имконият ва шарт-шароитлар яратилди. Буни Навоий шаҳрида ташкил этилган "Навоий Евро – рубероид” масъулияти чекланган жамияти мисолида ҳам кўриш мумкин. Оҳак, гипс ҳамда фольгаизол сингари муҳим қурилиш материаллари ишлаб чиқаришга ихтисослашган мазкур корхонада 16 нафар ишчи-хизматчилар меҳнат қилмоқда.\nЎзбекистон Республикаси Президентининг 2013 йил 8 августдаги "Кичик бизнес ва хусусий тадбиркорлик субъектлари экспортини қўллаб-қувватлаш борасидаги қўшимча чора-тадбирлар тўғрисида” ги Қароридан руҳланган, уни дастуриламал сифатида қабул қилган корхона жамоаси маҳсулот сифатини янада яхшилаш ҳамда экспорт салоҳиятини ривожлантиришга алоҳида эътибор қаратмоқда.\n– Мамлакатимизда тадбиркорлар учун қулай имкониятлар яратилган, – дейди корхона раҳбари Ибрагим Файзиев. – Бундан оқилона фойдаланиб корхона фаолиятини яхшилашга эътибор қаратдик.\nАйни пайтда ҳар ойда ўртача 600 тонна оҳак, 200 тонна гипс ҳамда 10 минг квадрат метр фольгаизол ишлаб чиқармоқдамиз.\nИшчиларнинг унумли меҳнат қилишлари учун корхонада барча шарт-шароитлар етарли. Иш уч сменада ташкил этилган бўлиб, жамоа аъзоларининг бепул овқатланиши йўлга қўйилган.\nКорхонада ишлаб чиқарилаётган маҳсулотлар нафақат республикамизда балки қўшни давлатларда ҳам ўз харидорларига эга бўлмоқда. Жумладан, жорий йилнинг ҳозирги даврига қадар 448 тонна оҳак маҳсулоти 65 минг АҚШ доллари қийматида Қирғизистонга экспорт қилинди.\n– Йил якунига қадар экспорт ҳажмини 150 минг АҚШ долларига етказишни мақсад қилганмиз, – дейди корхона раҳбари ўз сўзида давом этиб. – Қолаверса келгуси йилда ишлаб чиқариш ҳажмини ошириб маҳсулот турларини кўпайтириш режамизда бор. Бу эса ўз-ўзидан янги иш ўринларини яратиш имконини беради.\nДарҳақиқат, сифатли маҳсулотлар тайёрлаш ва уни хорижий давлатларга экспорт қилиш ҳар бир ишлаб чиқариш корхонасининг бош мақсади ҳисобланади. Бу борада "Навоий Евро-рубероид” масъулияти чекланган жамияти томонидан амалга оширилаётган ишлар ибратга сазовордир.


ОБ-ҲАВО МАЪЛУМОТИ: Баъзи жойларда ёмғир ёғиши мумкин | Qaraqalpaqstan Xabar Agentligi\nОБ-ҲАВО МАЪЛУМОТИ: Баъзи жойларда ёмғир ёғиши мумкин\nРеспублика Гидрометеорология марказининг хабар беришича, 3 август куни Тошкентда ҳаво бироз булутли бўлади, ёғингарчилик бўлмайди. Шарқдан секундига 7-12 метр тезликда шамол эсади. Кечаси 23-25, кундузи 37-39 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, баъзи жойларда қисқа муддатли ёмғир ёғиб, момақалдироқ бўлиши мумкин. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 20-25, кундузи 30-35 даража иссиқ бўлади.\nБухоро ва Навоий вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 23-28, кундузи 34-39 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 22-27, кундузи 34-39 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 23-28, кундузи 36-41даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 20-25, кундузи 34-39 даража иссиқ бўлади.\nРеспубликамизнинг тоғли ҳудудларида ҳаво бироз булутли бўлади, айрим жойларда ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Баъзи жойларда шамолнинг тезлиги секундига 15-20 метргача кучайиши мумкин. Кечаси 15-20, кундузи 27-32 даража иссиқ бўлади.\n02.08.2019, 17:02 | 41 марта кўрилди


Мисрда телебошловчи семиз инсонлар шаънига айтган сўзлари учун телевидениедан бир йилга четлаштирилди\nМисрда таниқли бўлган телебошловчи Рихам Саид семиз инсонлар ҳақида айтган сўзлари учун эфирдан бир йилга четлаштирилди, деб хабар берди Sky News Arabia телеканали.\nОАВни тартибга солиш масалалари бўйича Миср олий кенгаши ана шундай қарор қабул қилди.\nБир оз муддат аввал Рихам Саид ёшларга оид телекўрсатувда ортиқча вазн қўйган мисрликлар ҳақида кескин фикр билдирганди. Айниқса, Саид тўла аёлларни "оила ва мамлакат учун ортиқча юк", "ўлик", "хунук" ва "эрга тегиш истиқболидан маҳрум" деб атаганди.\nТелебошловчининг танқиди Миср аҳолиси орасида норозилик тўлқинини келтириб чиқарди. Рихам Саидни ирқчилик, таҳқирлаш ва инсонларга ҳурматсизликда айблашди. Унга Мисрнинг аксарият аҳолиси бой эмаслигини, сифатли озиқ-овқат маҳсулотлари ва семириш касаллигига қарши қиммат дориларни сотиб олишга имконлари йўқлигини эслатишди.\nСаид ижтимоий тармоқлардаги саҳифаларида ўзини оқлашга ҳаракат қилди.\n"Мени нотўғри тушунишди. Мен семизлик устидан кулмоқчи ва қораламоқчи эмасдим, балки унинг саломатлик учун хавфли эканлигини айтмоқчи эдим", - деб ёзди телебошловчи. Аммо унинг бу сўзлари оммани тинчлантира олмади.\n12:39 / 24.12.2020\nМисрнинг Ўзбекистондаги элчиси тайинланди\n23:41 / 12.11.2020\nМисрда тинчликпарвар кучлар вёртолёти қулади


Лука Модрич: Москвада очко йўқотамиз деб ўйламаган эдик\n3 октябрь, 2018, 06:34\nМадриднинг “Реал” жамоаси ярим ҳимоячиси Лука Модрич ЦСКАга қарши (0:1) кечган ЕЧЛ 2-тур ўйинидан кейин ўз фикрлари билан ўртоқлашди.\n“Москвада очко йўқотамиз деб ўйламаган эдик. Ҳозирги вақтда кийиниш хонасида муҳит яхши эмас, албатта. Аммо бошни кўтариб, олдинга ҳаракат қилишда давом этиш ва йўлга тушиб олиш лозим.\nСўнгги уч ўйинда, айниқса “Севилья” ва ЦСКА билан баҳсда ўз даражамиздан анча паст ҳаракат қилдик. Уч ўйинда кетма-кет гол урмасанг, хавотирга тушасан. Бироқ ишончим комилки, ушбу вазиятдан чиқиб кета оламиз.\nНега биринчи дақиқалардан майдонга тушмадик? Мураббий тиғиз тақвим туфайли бироз дам олишим кераклигини айтган эди. Захирада ўтиришим олдиндан ҳал қилинганди, лекин ўйин давомида мени майдонга туширишди”, – деди Модрич.